MLADI CRVENO-BELI IMAJU VEĆU MINUTAŽU OD STRANACA Samo Zvezdina deca znaju šta je Zvezda\nFudbaleri Partizana su porazom završili ovu sezonu Superlige.\nPRAVILA SU PRAVILA Lijanko Vojnović ne može da igra za Srbiju\nIako je postojala želja, kako selektora „A” tima reprezentacije Srbije Dragana Stojkovića, tako i sportskog sektora Fudbalskog saveza Srbije, zbog propisa FIFA prvotimac Torina Lijanko Vojnović neće biti u prilici da debituje za seniorski tim Srbije.\nJedan od najmlađih napadača u Superligi Srbije je na raskrsnici. Odlazak u inostranstvo ili nastavak sticanja iskustva u Srbiji.\n"NIJE NORMALNO POBEDITI SVE" Stanojević nije nezadovoljan nakon poraza: Imali smo šanse koje nismo koristili\nEkipa Partizana treći put u istoriji je izgubila od Mladosti, sva tri puta u Lučanima.\nFudbaleri Teleoptika su sezonu u Srpskoj ligi Beograd završili na prvoj poziciji, čime su se plasirali u plej-of za plasman u Prvu ligu Srbije, što je bio razlog za veliko slavlje igrača zemunskog tima.\nOsvojena titula na vrlo ubedljiv način, odlična izdanja u Evropi, dvomeč protiv Milana kojim je pokazao da u njemu „čuči“ potencijal za velika trenerska dela. Zvezdin šef stručnopg štaba prebacio je ovosezonske planove, pokazao da srpski šampion može da se osloni na njeha i zaslužio novi ugovor sa matičnim klubom.\nProbudio se Milan Pavkov ovog proleća, igra jednu od najboljih sezona u karijeri, ali snažni napadač neće moći da pomogne igračima Crvene zvezde u jednom od najvažnijih mečeva ovog proleća – finalu Kupa Srbije protiv Partizana.\nČlanovi fudbalskog i futsal kluba Ozren iz Sokobanje su se oprostili od tragično nastradalog Alekse (25).\n"Da okačimo kopačke o klin i prihvatimo da ne možemo da osvojimo titulu?" Lazara Markovića REVOLTIRAO "STAV JAVNOSTI": Borimo se do kraja!\nFudbaleru Partizana Lazaru Markoviću nije se dopao stav dela javnosti da su crno-beli izgubili šanse za osvajanje Superlige.\nMilorad Vučelić primljen u bolnicu, u stabilnom je stanju\nGlavni i odgovorni urednik "Večernjih novosti" Milorad Vučelić primljen je u bolnicu i trenutno je priključen na masku sa kiseonikom.\nKad god može Aleksandar Dragović i te kako "zapali" Zvezdine navijače svojim izjavama.\nPORUKA IZ VOŠE Ni Boaći ne veruje da je penal! /FOTO/\nDugo će se pričati o utakmici 33. kola Supelige Srbije između Crvene zvezde i Vojvodine (2:0). Razlog? Odluke arbitra Srđana Obradovića da isključi kapitena “lala” Antića, ali i da u 80. minutu pokaže na belu tačku i tako omogući Kangi da postigne gol koji je možda vredan i titule prvaka. Prvotimac Novosađana Nikola Trujić na zanimljiv način prokomentarisao je situaciju iz same završnice susreta.\nUPOZNAJTE STADION RAJKO MITIĆ Crveno-beli spremili veliko iznenađenje na "Marakani"\nCrvena zvezda sprema nešto veliko za vas, a to je 45 nezaboravnih minuta stadionske ture na mestu gde su najbolji stvarani i gde su najveći padali!


ČELNICI PRIJEDORSKE REGIJE Tražićemo zvaničan odgovor od premijera zbog odgađanja izgradnje auto-puteva i brzog puta – Kozarski Vjesnik - Radio televizija Prijedor\nHome / Vijesti / ČELNICI PRIJEDORSKE REGIJE Tražićemo zvaničan odgovor od premijera zbog odgađanja izgradnje auto-puteva i brzog puta\nČELNICI PRIJEDORSKE REGIJE Tražićemo zvaničan odgovor od premijera zbog odgađanja izgradnje auto-puteva i brzog puta\nGradonačelnik Prijedora Milenko Đaković i načelnici opština prijedorske regije iznenađeni su izjavom premijera Republike Srpske, Radovana Viškovića, da se planira odgađanje izgradnje auto-puta Banja Luka-Prijedor, te da je prvi prioritet izgradnja auto puta od Doboja prema Bijeljini i granici sa Srbijom. Uputiće pismo premijeru RS, u kojem će tražiti zvaničan odgovor po ovom pitanju.\nPrvenstveno, jer su kako kaže gradonačelnik Prijedora, Milenko Đaković, u nekoliko navrata, godinama unazad republičkim organima upućivali zahtjeve da se krene sa gradnjom auto-puta i brze ceste na području ove regije, jer je to neophodno za dalji privredni razvoj na ovom području.\n– Tražićemo zvaničan odgovor od premijera o čemu se tu zapravo radi. Mi poštujemo sve projekte izgradnje u RS, ali je naša želja da ovi projekti ne odlaze u neki drugi red, jer znamo da to nije povoljno za sve građane ove regije – rekao je Đaković. On je dodao da su postojali i dogovori da uz zemljane radove, odmah budu izgrađeni i gasovodi, jer se procjenjuje da će se Srpska gasifikovati za pet do sedam godina.\nDrago Bundalo, načelnik Kostajnice, slaže se da putevi treba da se grade, ali je protiv toga da izgradnja auto-puta Banja Luka-Prijedor bude drugi prioritet. – To govorim, jer sam godinama insistirao na izgradnji regionalnog puta Kostajnica-Prijedor. U Ministrastvu saobraćaja i veza RS to je prvi prioritet, ali kada se za to obezbijede sredstva i to traje već deset godina, nema uopšte ni naznake, niti najave da će se taj put graditi. Trebamo na tome insistirati, ako je ugovor već potpisan, nema razloga da se ne krene sa izgradnjom – dodao je Bundalo.\nPodsjećamo, ugovor o koncesiji za izgradnji auto-puta Banja Luka – Prijedor potpisan je 13. decembra prošle godine, čime je počeo da teče rok od dvije godine za eksproprijaciju zemljišta, koju treba da uradi Republika Srpska, te za izradu glavnog projekta, što je u obavezi kineskih investitora.\nDanašnjem sastanku prisustvovali su i načelnici opština Kozarska Dubica, Oštra Luka i Krupa na Uni, osim načelnika Novog Grada zbog, kako je gradonačelnik Prijedora rekao, neodložnih obaveza koje je morao završiti.


pink.rs | IZBORI U NEMAČKOJ! Izlazne ankete: Merkelova osvojila četvrti mandat, Alternativa za Nemačku (AfD) ulazi u parlament\nNemačka kancelarka Angela Merkel osvojila je na današnjim izborima četvrti mandat, pokazuju ankete objavljene posle zatvaranja biračkih mesta.\nPrema izlaznim anketama, krajnje desničarska i antiimigraciona Alternativa za Nemačku (AfD) ulazi u parlament.\nDemohrišćanska partija Merkelove je, prema tim rezulatitima, osvojila 32,5 - 33,5 odsto glasova, dok je Socijaldemokratska daleko iza na drugom mestu sa osvojenih oko 20-21 odsto glasova, javlili su ARD I ZDF. Na trećem mestu je AfD, sa osvojenih 13 do 13,5 odsto glasova.\nPrve procene o pobedniku današnjih izbora, koji su nemačke poreske obveznike koštali najmanje 84 miliona evra, mogu se očekivati već odmah po zatvaranju biračkih mesta.\nDosadašnje ankete su pokazivale da će demohrišćani, kancelara Angele Merkel, biti i ovaj put pobednici sa mogućih do 37 odsto osvojenih glasova.\nPolitički analitičari naglašavaju da u Berlinu, najverovatnije, neće biti promena i da će demohrišćani sa Merkelovom na čelu nastaviti da vladaju u takozvanoj ''velikoj koaliciji'' sa socijaldemokratama.\nSPD priznala poraz, neće u koaliciju sa demohrišćanima\nNemački socijaldemokrati priznali su poraz na današnjim izborima i najavili da će radije preći u opoziciju nego ući u novu koaliciju sa demohrišćanima kancelarke Angele Merkel. - Ovo je težak i gorak dan za nemačke socijaldemokrate, izgubili smo izbore- izjavio je lider Socijaldemorkatske partije (SPD) Martin Šulc u prvoj reakciji posle objavljivanja izlaznih anketa. On je dodao da će se ta stranka boriti za ostvarenje svojih izbornih obećanja i vrednosti. Kako ukazuje AFP, SPD na današnjim izborima postigao najgori rezultat posle Drugog svetskog rata. - Preuzećemo opozicioni mandat - rekla je potpredsednica SPD Manuela Švezig nakon što su objavljeni rezultati izlaznih anketa, a prema kojima je ta partija osvojila od 20 do 21 odsto glasova. Tomas Operman, koji predvodi SPD u parlamentu, potvrdio je da je "SPD mesto u opoziciji".\nMerkel traži mandat za formiranje vlade, ulazak AfD u parlament veliki izazov\nBIVŠI AMBASADOR SRBIJE U NEMAČKOJ ZA PINK: U Bundestag prvi put posle rata ulazi EKSTREMNA DESNICA, ali to ne znači da će se bilo šta u Nemačkoj prome\nMerkel čestitala Makronu na ubedljivoj parlamentarnoj većini


Tuzlaci i Zeničani u protestnoj šetnji za Gazu — Radio Velkaton : Radio Velkaton\nRadio Velkaton > Bosna i Hercegovina > Tuzlaci i Zeničani u protestnoj šetnji za Gazu\nTuzlaci i Zeničani u protestnoj šetnji za Gazu\nUdruženje Palestinska zajednica u BiH povodom brutalne agresije Izraela na pojas Gaze danas organizira Mirnu protestnu šetnju u Zenici i Tuzli. Sa protestne šetnje želi se poslati poruka i zahtjev da se odmah i bezuslovno obustavi bombardiranje Gaze.\nU Zenici Mirna protestna šetnja počinje u 14 sati ispred Robne kuće ”Bosanka”, a završava se kod Narodnog pozorišta, dok u Tuzli protestna šetnja počinje u 13.45 na Trgu slobode, a završava na Trgu žrtava genocida u Srebrenici.\nIstoga dana u 14 sati u Sarajevu će u organizaciji Udruženja ”Mladi muslimani” biti obilježen Dan Kudsa na kome će učešće u svojstvu uvodničara uzeti Majed Maarouf, predsjednik Udruženja Palestinska zajednica u BiH.\nUdruženje osuđuje i šutnju međunarodne zajednice, koja, kako ističe, mirno posmatra i odobrava agresiju Izraela.\nPozivaju građane BiH, bosanskohercegovačku akademsku zajednicu, bh. političare, privrednike, kulturne radnike, sportiste da pokažu da su na strani istine i pravde, a protiv terora, ubijanja, sile i zločina.


Kosovo uspješeno okončalo pregovore o stabilizaciji i pridruživanju\nDanas su u Prištini uspješno okončani pregovori o Sporazumu o stabilizaciji i pridruživanju (SSP) između Evropske unije i Kosova.\nU trećoj, posljednoj rundi pregovora kojom su zajednički predsjedavali glavni pregovarač Evropske unije Žan Erik Pake, direktor Direktorata za proširenje, i kosovski glavni pregovarač Vljora Ćitaku, ministar za evropske integracije,dva tima su uspješno postigli dogovor o cjelokupnom tekstu SSP-a u skladu sa opredeljenjima koje je komesar File predstavio u prošlogodišnjoj strategiji proširenja.\nU prisustvu kosovskog premijera, Hašima Tačija, oba pregovarača su izrazila svoje zadovoljstvo rezultatom.\nDirektor Direktorata za proširenje, Žan Erik Pake je izjavio: „Želio bih da odam priznanje na teškom poslu i profesionalizmu sa kojim je kosovski pregovarački tim radio na Sporazumu. Pregovori o SSP su bili veoma intenzivni. Tokom ovog procesa Kosovo je pokazalo političku zrelost kao i dobre tehničke kapacitete za pregovaranje o kompleksnim pitanjima.Ovaj sporazum pruža jasnu evropsku perspektivu za Kosovo."\nMinistar Vljora Ćitaku je izjavila "da će nakon stupanja na snagu SSP-a Evropska unija će u potpunosti liberalizovati tržište EU za kosovske proizvode dok će Kosovo još neko vreme nastaviti da štiti nekoliko specifičnih kategorija proizvoda ".\nSSP je sveobuhvatan i obuhvata odredbe o trgovini, političkom dijalogu, pravosuđu, slobodi i bezbjednosti, kao i veliki broj ostalih političkih oblasti. Sporazum će usidriti Kosovo u glavne tokove odnosa između EU i Zapadnog Balkana.


Korisnici u Vijetnamu, Kini, Indiji, Tajvanu, i možda i drugim zemljama trenutno su izloženi napadima u kojima se koriste Microsoft Word dokumenti sa exploit-ima a cilj napada je instaliranje backdoor programa koji omogućava napadačima krađu podataka sa zaraženih računara, upozorili su stručnjaci firme Rapid7.\nU napadima se koriste specijalno napravljeni Word dokumenti koji se šalju kao mamac u spear fišing emailovima odabranim žrtvama. Dokumenti u emailovima su opremljeni exploit-ima za poznate ranjivosti u nezakrpljenim instalacijama Microsoft Office.\nJedan od ovih malicioznih dokumenata koji su otkrili istraživači firme Rapid7 napisan je na vijetnamskom jeziku i bavi se temom prakse u nastavi i naučnim istraživanjima, što je stručnjake navelo na pomisao da je dokument namenjen napadu na vijetnamsku akademsku zajednicu.\nDrugi dokument je na engleskom i bavi se stanjem telekomunikacijske infrastrukture, pokrivenosti mobilnom mrežom i dostupnošću širokopojasnog interneta u Kalkuti, u Indiji. Logično je da je dokument namenjen zaposlenima u telekomunikacijama ili predstavnicima lokalnih vlasti.\nKada se otvore, dokumenti pokušavaju da iskoriste ranjivosti CVE-2012-0158 i CVE-2012-1856 u MS Office 2003, 2007 i 2010 koje su zakrpljene prošle godine kada je Microsoft objavio MS12-027 i MS12-060.\nUprkos činjenici da je reč o relativno starim ranjivostima, posebno ona sa oznakom CVE-2012-0158 se često koristi u napadima. Ista ranjivost se koristila i u operacijama sajber špijunaže malverima NetTraveler i HangOver.\nMaliciozni dokumenti instaliraju backdoor program nazvan KeyBoy koji krade podatke za prijavljivanje na naloge sačuvane u Internet Explorer-u i Firefox-u, i instalira keylogger komponentu koja može da krade iste podatke koji se unose u Google Chrome. Backdoor obezbeđuje napadačima detaljne informacije o kompromitovanom računaru, pregledava foldere, i preuzima i otprema fajlove. Malver se može koristiti i za otvaranje Windows-ovog komandnog interpretera na zaraženom računara koji se može koristiti za izvršenje Windows-ovih komandi.\nNapadi su počeli najranije 1. aprila, a domeni za komandu i kontrolu registrovani su tokom aprila i maja.\nNapadi nisu naročito sofisticirani, exploit-i koji se koriste u napadima su dobro poznati, a malver je jednostavan. Ipak, i to je, kao što je pokazala praksa, dovoljno da napadi budu uspešni i da napadači postignu svoj cilj.\nStope detekcije expliut-a i backdoor programa od strane antivirusa su iznenađujuće niske u ovom trenutku, kažu u Rapid7, ali s obzirom da su napadi privukli pažnju javnosti, to bi trebalo da se promeni narednih dana, procenjuju stručnjaci.


Zdrava pijaća voda-večna vlasotinačka tema – NOVA NAŠA REČ\nZdrava pijaća voda-večna vlasotinačka tema\n30 Oktobra, 2019 Nova Naša Reč Vlasotince 0\nU Vlasotincu se mnogo toga promenilo u poslednje vreme, ali po mnogima je problem zdrave pijaće vode u neku ruku večna tema. Mnogo je nezadovoljnih snabdevanjem zdravom pijaćom vodom, ali, čini nam se da se obično temom vodosnabdevanja mnogi sete u vreme velikih letnjih vrućina, jer tada sistem pokazuje, koliko je spreman da izdrži velike oscilacije u potrošnji vode. U želji da razotkrijemo mnogo toga što je (ne)jasno u vezi ovog problema razgovarali smo sa direktorom JKP „Vodovod”, Zvonkom Ilićem, koji je dugo u ovom preduzeću i sigurno dobro poznaje sve probleme koji su vezani za vodosnabdevanje u vlasotinačkoj opštini.\nVodosnabdevanje u Vlasotincu je i ovog leta u velikoj meri bilo uredno. Kratkotrajni problemi su se javili u Kukavici i Orašju u večernjim satima, kada je dolazilo do pada pritiska i kratkih prekida na rubnim delovima naselja zbog veće potrošnje koju sistem može da izdrži, a javio se i sličan problem i u Lomnici i Šišavi u naselju „Čuke” koji je bio izraženiji zbog havarije na potisnom cevovodu i čestih padova napona koji su izazivali havarijska isključenja pumpe, – kaže Zvonko Ilić, direktor vlasotinačkog „Vodovoda” o ovoletnjem snabdevanju stanovništva vlasotinačke opštine zdravom pijaćom vodom.\nNNR: – Očigledno da je u ranijem periodu bilo određenih problema u vodosnbdevanju. Možete li nam reći, kako se mogu prevazići svi ti problemi?\nIlić: – Samo potpunom kontrolom celokupnog sistema vodosnabdevanja, preko automatizacije postupka zahvata, prerade i distribucije vode i rekonstrukcijom fabrike vode i vodovodnih instalacija koje su u veoma lošem stanju, što stvara velike gubitke u sistemu vodosnabdevanja. Neblagovremene intervencija na sistemu izazivaju prekide u distribuciji vode pre svega potrošačima preko crpnih stanica, jer iz vodovoda ne može da se blagovremeno interveniše kod prekida rada pumpe, pošto se informacija dobije tek onda kada korisnici ostanu bez vode, što dodatno unosi paniku među građane i naknadno stvaranje zaliha vode.\nŠTA PREDIZIMAJU U „VODOVODU“\nNNR: – Koje sve probleme donose zakasnele intervencije ?\nIlić: – Zakasnele reakcije izazivaju bespotrebne nestašice vode, a odsustvo kontrole potrošnje vode, preko centralnih merača protoka i individualnih vodomera podstiče nenamensko trošenje vode i povećava procenat neprihodovone vode, koja je generalno problem u celoj Srbiji. Iz tih razloga „Vodovod” je izradio „Elaborat adaptacije i automatizacije sistema vodosnabdevanja” koji je predat Kancelariji za upravljanje javnim ulaganjima sa nadom da će se obezbediti sredstva kako bi se neprihodovana voda smanjila sa 51 % na podnošljivih 29,4%.\nNNR: – Šta to pre svega znači za “Vodovod” a šta za korisnike?\nIlić: – Za „Vodovod” to znači ispostavljanje većih faktura za naplatu, veći prihod od vode i veće uštede u celom sistemu, od ušteda na količini zahvaćene vode, koja automatski stvara uštede u potrošnji hemikalija i potrošnji struje. Adaptacijom i automatizacijom sistema vodosnabdevanja će se naročito sprečiti i nenamenska potrošnja i krađa vode i u poptunosti urediti sistem vodosnabdevanja opštine Vlasotince.\nNNR: – Kada govorite o vodosnabdevanju, da li mislite samo na vodosnabdevanje sa javnog vodovoda ili i na kompletno vodosnabdevanje cele opštine Vlasotince što je istaknuto na javnoj raspravi povodom studije vodosnabdevanja meritorne firme „Jaroslav Černi”?\nIlić: – U cilju trajnog rešenja pitanja vodosnabdevanja na kompletnoj teritoriji opštine Vlasotince, Institut “Jaroslav Černi” iz Beograda je izradio „Predhodnu studiju trajnog snabdevanja stanovništva vodom za piće” sa „Generalnim projektom opština Vlasotince”. Pošto se radi o strateškom dokumentu, maja meseca ove godine, je u Vlasotincu u velikoj sali Kulturnog centra, održana javna rasprava po tom pitanju.\nNNR: – Na javnoj raspravi učestvovali su i oni koji su se protivili ovakvom vidu snabdevanja vodom opštine Vlasotince ?\nIlić: – Predhodnom studijom trajnog vodosbadevanja Vlasotinca su razerešene sve dileme po pitanju vodosnabdevanja Vlasotinca, pre svega po pitanju izbora izvorišta, načina prerade vode i njenog transporta do potrošača. Opsežnim istraživanjima utvrđeno je da vode u danima velike potrošnje ima samo u reci Vlasini i da sva druga izvorišta, Ljuberađa, Bistrička reka i Rastavnica znatno smanjuju izdašnost. Strateški gledano, odbacivanje reke Vlasine kao izvorišta vodosnabdevanja bi za neke buduće generacije bilo pogubno. Studija se bavila i trenutnim stanjem vodovodne mreže, rezervoara, pritiscima i protocima u mreži i predložila rešavavanje svih propusta koji su nastali stihijskom i neplanskom izgradnjom vodovodne mreže pogotovu na desnoj obali reke Vlasine.\nNNR: – U kom delu se javlja najveći broj intervencija vaših radnika ?\nIlić: – Najveći broj intervencija je baš na vodovodnoj mreži od polietilena i umesto da centralno pitanje vodovoda bude uklanjanje aѕbestniih cevi sa kraja šezdesetih i početkom sedamdesetih godina, mora da se interventno menja najmanje četiri kilometara vodovodne mreže od polietilena kako bi se održao sistem. Građani primećuju veliki broj havarija na ovim pozicijama, a da podsetim ѕa svaku intervenciju je neophodno angažovanje, najmanje dva radnika, građevinske mašine za iskop, sekačice za sečenje asfalta, transportnog vozila za odvoz materijala do deponije i dovoz sitnog peska, nabavku i ugradnju potrbnih delova. Dakle svaka intervencija na vodovodnoj mreži stvara velike finansijske probleme našoj firmi i u pogledu gubitaka vode i u pogledu neplaniranih rashoda. Samo u julu mesecu smo imali 50 intervencija na vodovodnoj mreži.\n• MINIHIDROELEKTRANE – MOGUĆE, ILI…\nNNR: – Na javnoj raspravi puno se govorilo o uticaju mini hidrocentrala na sliv reke Vlasine, a sama rasprava u nekim trenucima bila je izuzetno žustra ?\nIlić: – Krajem 2018 godine, Naučni institut od posebnog značaja za Republiku Srbiju je izradio „Studiju o ekohemijskom riziku po vodosnabdevanje opštine Vlasotince i uticaju MHE na sliv reke Vlasine”. Ovo je za opštinu Vlasotince a pre svega za „Vodovod” izuzetno važan dokument, koji pokazuje kvalitet svih voda, zemljišta i sedimenata u slivu reke Vlasine. Ono što je pronađeno u sedimentu, jasno ukazuje da Vlasina i njene pritoke, do sada nisu imale problema sa zagađenjem i da je svrstana u izuzetno kvalitetne vode, osim Tegošničke reke, koja očigledno trpi velike posledice od obližnjeg kamenoloma. Voda sa jednog od izvorišta reke Ljuberađe je pokazala znatno veće prisustvo teških metala nego sama Vlasina na vodozahvatu, kao i Bistrička reka i Rastavnica na samom ušću, što dodatno ukazuje na opravdanost korišćenja vode sa reke Vlasine i Rastavnice, za potrebe vodosnabdevanja Vlasotinca.\nStudija je pokazala da postoji uticaj MHE na sliv reke Vlasine i o tome se vode rasprave na višim instancama, jer je Studija prosleđena svim imaocima javnih ovlašćenja u Srbiji, od kabinata predsednika Republike Srbije , predsednice Vlade RS, resornih Minsitrstava i dalje. Ostaje nepoznanica, zašto se dozvolila izgradnja MHE na Bistričkoj reci, kada je ona uvek kod Vlasotinčana planirana za vodosnabdevanje. Činjenica da se MHE grade u samom koritu reke i činjenica da je voda osnovni energent za pokretanje turbina, nameće logičan odgovor, da li ćemo iza MHE imati istu ili manju količinu vode i da li će se kvalitet vode promeniti i da li će sve ovo uticati na vodosnbdevanje Vlasotinca. Danas ne utiče, a da li će uticati na vodosnadevanje za dvadesetak i više godina, o tome će naučni Instituti dati svoj sud.\nNNR: – Svedoci smo, danas, velikih klimatskih promena i da li će one uticati na vodosnabdevanje u opštini Vlasotince ?\nIlić: – Naravno da će klimatske promene imati veliki uticaj na vodosbadevanje stanovništva. U svetu se planira preseljenje oko dve milijarde ljudi zbog nestašice pitke vode. Bez nafte se može, ali bez vode nema života. Iz tih razloga je i opština Vlasotince pristupila izradi „Predhodne studije trajnog rešavanja vodosnabdevanja Vlasotinca”. JKP „Vodovod” preduzima niz koraka kako bi odgovrio sve većim izazovima, jer smo svedoci da su kiše retke, ali izuzetno intenzivne, tako da će se u narednom periodu obezbediti veći rezervoarski prostor.\nNNR: – Žiro račun vaše firme je u višemesečnoj blokadi od strane Elektrodistribucije Srbije. Kako to utiče na rad i poslovanje “Vodovoda” i da li je zbog ove i ovakve situacije ugroženo vodosnabdevanje u opštini Vlasotince ?\nIlić: – Ovo je treće prinudna naplata EPS u poslednjih godinu dana. Naime, jula 2018. godine je izvršena prinudna naplata od strane EPS za dug iz 2012.godine na oko 9,5 miliona dinara. Ukupan iznos koji je naplaćen od “Vodovoda” po pitanju ovog duga i pravosnažne izvršne presude iz 2012 .godine je oko 19,5 miliona dinara. Nedavno, tačnije juna ove 2019. godine je blokadom računa naplaćena obaveza po pravosnažnoj izvršnoj prsudi iz 2015. godine u ukupnom iznosu od oko 4,5 miliona dinara. I na kraju 25. juna 2019. godine je EPS blokirao račun “Vodovoda” zbog duga za struju na dan 26.04.2011 godine na blizu 14 miliona dinara, sa procenom do konačne isplate sa troškovima i kamatama na preko 31 milion dinara. Predstavnici opštine Vlasotince, kao osnivač i ja kao direktor “Vodovoda” obavili smo razgovore sa nadležnima u EPS i napravljen je dogovor o sporazumnom izmirenju svih obaveza prema EPS, kako po pitanju ove pravosnažne presude tako i po pitanju tekućeg duga, koji se u međuvremenu uvećavo, jer su se izmirivale obaveze po presudama. Iako je prema EPS od jula 2016. pa do jula 2019. godine uplaćeno oko 43 miliona dinara i činjenice da je zaduženje za struju bilo na nivou od oko 38 miliona dinara, obaveze prema EPS su stalno uvećavane. Jedini način izlaska iz ovog problema je reprogram na nekoliko godina, kako bi se napravio tačan presek obaveza nastalih u poslednjih deset godina.\nNNR: – Kako se izmiruju zaostale zarade radnika i da li se isplaćuju trenutne zarade i da li su one sada redovne ?\nIlić: – Preduzeće je uspelo da isplati sve nasleđene obaveze od osam zaostalih zarada u iznosu od oko 24 miliona dinara, zaključno sa 31.12.2018. godine. Tekuće obaveze prema radnicima se redovno servisiraju, ali je primetno da su obaveze za zarade znatno veće u odnosu na trenutak preuzimanja dužnosti direktora, zbog povećanja minimalne zarade i zbog poštovanja opšteg akta preduzeća, Pravilnika o radu. Naime, zarade u “Vodovodu” su isplaćivane suprotno važećem Pravilniku o radu, čime su pre svega radnici bili oštećeni, jer su primali manje zarade, a ujedno su pravljeni i dodatni troškovi postupka, zbog tužbi radnika.\nNNR: – Kako vidite JKP “Vodovod” do kraja vašeg mandata koji vam ističe aprila 2021.godine ?\nIlić: – Strateški preduzeće mora da bude operativno u smislu tehničko tehnološke i kadrovske opremljenosti da može u svakom trenutku da obavlja poverene poslove. Automatizacijom sistema vodosnabdevanja, rekonstrukcijom fabrike vode i vodovodne mreže vodosnabdevanje Vlasotinca će biti u potpunosti rešeno, a očekujemo i preuzimanje većina seoskih vodovoda na korišćenje i održavanje. Nismo dotakli temu odvođenja i prerade otpadnih voda, da napomenem da se i po tom pitanju intenzivno radi, pa je pretpostavka, da će na kraju mandata, aprila 2021.godine i ovaj problem biti u velikoj meri rešen, – uveren je, Zvonko Ilić, prvi čovek vlasotinačkog JKP “Vodovod”.\nZBOG MHE “GLAVA SE GUBI”\nHteli neki da priznaju ili ne, izgradnja mini hidrocentrala je veliki strateški cilj pojedinaca privelegovanih iz vlasti i biznisa koji ne biraju sredstva i način kako da dođu do toga da se prigrabe prirodnih bogatstava, a to su reke. Hrabro suprtstavljajući se ovoj nemeri, u opasnosti dolaze ljudi koji su spremni da javno kažu da su MHE opasnost za prirodu i njenu okolinu. Baš zbog te i takve činjenice u Vlasotincu su bili prisutni i novinari iz nekih beogradskih tabloida koji su imali zadatak da u svojim izveštajima pišu negativno o onima koji su protiv izdradnje mini hidrocentrala na reci Vlasini, i to onda kada je nedavno bilo javne rasprave o uticaju MHE. Inače, u Vlasotince su stigli na inicijativu i u režiji upravo onih koji ne biraju sredstva kako da dođu do mogućnosti da izgrade još koju MHE na Vlasini. Zbog ove činjenice i storniranja mogućnosti daljih radova u opštini Vlasotince, u opasnosti je došao, kako saznajemo, iz pouzdanih izvora, i sam predsednik vlasotinačke opštine Zoran Todorović, koji zbog te činjenice, kako nam je rečeno, može “da izgubi glavu”. Ovde se misli, pre svega, na politički odstrel i moguće smene sa predsedničke funkcije.\nNišta neobično i ništa nemoguće u današnje vreme, jer sila, očigledno, boga ne moli…\nIstraživanje: stanovnici juga Srbije najviše gledaju RTS, za EU su, i u većem broju bi glasali za Vučića nego ranije


Nedostatak prihoda zbog neigranja utakmica, utiče i na najbogatije klubove, a Real Madrid je u toj kategoriji pri samom vrhu, pa su ljudi iz kluba odlučili da zaposlenima privremeno smanje primanja.\nJoš uvek nije poznato kolike svotenovca će morati da se odreknu fudbaleri "kraljevskog kluba", a španski list "As", napravio je spisak igrača sa imenima poređanim po visini prihoda od ugovora sa slavnim klubom.\nSrpski napadač Luka Jović, prema "As-u" ima platu od 5.000.000 godišnje, a kao ni kod drugih, nije poznato koliki je deo na koji neće moći da računa.\nNajmanju platu ima Valverde (2.000.000 evra godišnje), pri dnu su golman Areola i još neki mladi igrači. Najveća primanja imaju očekivano Eden Azar i Geret Bejl sa čak 14.500.000 evra, a Real na godišnjem nivou za plate igrača izdvaja čak 284.000.000, što je čak i za takav klub previše s obzirom na to da trenutno ne mogu da računaju gotovo ni na kakve prihode.


Aktivni novembarski vikendi u društvu velikih izlagača - Vitalon Group\nAktivni novembarski vikendi u društvu velikih izlagača\n11. i 12. novembra tekuće godine održan je 7. po redu sajam za žene pod nazivom "Women & the city" čiji je generalni sponzor bio kompanija Dove.\nPrema zvaničnim informacijama, štandove sajma posetilo je 36.000 prvog dana i približno 38.000 posetilaca drugog dana. Među izlagačima mogli su se videti brendovi popularni u oblastima prehrane, kozmetike, opreme za ugodan san pa i prezentacija popularnih fitness disciplina i programa.\nPored navedenih brendova i opreme na sajmu su bile prezentovane i razne druge aktivnosti poput kozmetičkih tretmana, frizerskih i šminkerskih trikova koji se mogu izvesti samostalno, kod kuće, i prezentacije raznih tkanih rukotvorina.\nDa je na sajmu vladala znatiželja i interesovanje za navedenu ponudu svedoče i fotografije koje smo zabeležili:\nDa seriji prijatnih iznenađenja ne bude kraj, tokom sajma primili smo poziv da 18. novembra budemo izlagači i na XXV jesenjem susretu farmaceuta - FASUS održanom u hotelu Hyatt Regency, kojem smo se sa velikim oduševljenjem i odazvali! Malo je reći da smo bili počastvovani da svojim prisustvom uveličamo događaj na kojem su bili prisutni svi veliki proizvođači, distributeri, pa i pojedinci farmaceutske branše.


Rusija: Ne igrajte se sa nuklearnom državom - 27.06.2021, Sputnik Srbija\nRusija: Ne igrajte se sa nuklearnom državom\nPredsednik ruske Državne dume Vjačeslav Volodin izjavio je da svaka provokacija usmerena ka jednoj nuklearnoj državi izaziva pretnju za globalnu bezbednost. 27.06.2021, Sputnik Srbija\n„Dobro je da se incident sa britanskim razaračem u Crnom moru završio bez bilo kakve posledice. A posledice bi mogle da budu zastrašujuće. Svaka provokacija usmerena ka jednoj nuklearnoj državi pravi pretnju za globalnu bezbednost planete“, napisao je Volodin na svom Telegram nalogu.On je takođe rekao i da sada Evropska unija pokušava da ublaži to što je Velika Britanija učinila što je jedna vrsta izražavanja „duplih standarda“.Podsetimo, kako je saopštilo rusko Ministarstvo odbrane, Crnomorska flota Rusije zajedno sa Pograničnom službom FSB ispalila je u sredu tri hica upozorenja kako bi sprečila britanski razarač da naruši rusku državnu granicu.Prema navodima ruskog vojnog resora, britanski razarač je prethodno dobio upozorenje da će biti upotrebljeno naoružanje ukoliko povredi granice Ruske Federacije, međutim, vojni brod na to upozorenje nije reagovao.Pročitajte još:\n18:10 27.06.2021 (Osveženo: 01:15 26.08.2021)\n© Sputnik / Natalья SeliverstovaZgrada Državne dume Rusije u Moskvi\n„Dobro je da se incident sa britanskim razaračem u Crnom moru završio bez bilo kakve posledice. A posledice bi mogle da budu zastrašujuće. Svaka provokacija usmerena ka jednoj nuklearnoj državi pravi pretnju za globalnu bezbednost planete“, napisao je Volodin na svom Telegram nalogu.\nOn je takođe rekao i da sada Evropska unija pokušava da ublaži to što je Velika Britanija učinila što je jedna vrsta izražavanja „duplih standarda“.\n„Bilo bi ispravno kada bi međunarodne organizacije poput OEBS-a, UN-a i PSSE da osude taj incident i da pozovu na odgovornost svih tih koji su učestvovali u organizaciji te avanturističke radnje“, dodao je.


Da pocrne, a ne izgore: Političari vode obezbeđenje i na plažu : Nadlanu.com\nDa pocrne, a ne izgore: Političari vode obezbeđenje i na plažu\nObjavljeno 23. jul 2014. / 23:13:47\nObezbeđenje ih prati u hotelu, restoranu, na plažu. Telohranitelji se od njih i njihovih porodica ne odvajaju 24 sata, a to važi i za svako privatno putovanje u zemlji i u inostranstvu. Ako su na moru, po pravilima službe, bezbednjaci ne smeju da plivaju, već moraju da sede na plaži.\nOdlazak na letovanje u inostranstvo uvek se najavljuje zemlji u koju funkcioner putuje. Šalju se informacije o telohraniteljima i oružju koje nose. Obavezno se proverava ko je još odseo u hotelu, na istom spratu i u susednim sobama, pišu “Novosti”.\nDOK BOJAN PAZI TEU, NJIH DVE UŽIVAJU: Mia Borisavljević…\nObezbeđenje najčešće spava u istom hotelu, osim ako nije previše skup, a proceni se da je bezbedno da bude smešteno na drugom mestu. Tokom boravka na “letovanju” bezbednjaci, kao i na bilo kom drugom službenom putovanju, imaju plaćen boravak i dnevnice.\nNa spisku političara koje trenutno imaju državno obezbeđenje nalazi se 47 imena.


“Zmijanjski ultramaraton” okupio brojne učestnike: I gradonačelnik trčao na Manjači (FOTO) | Banjaluka.net\nDrugi po redu “Zmijanjski ultramaraton 2021” okupio je na Manjači brojne trkače iz zemlje i regiona, a u trci je učestvovao i gradonačelnik Draško Stanivuković, saopšteno je iz Gradske uprave.\nKako je kazao, umjesto “protokolarne” uloge, radije se opredjeljuje da direktno učestvuje u trci, kako bi ličnim primjerom promovisao zdrav život, prenosi bl-portal.\n“Ovo je značajan događaj, koji promoviše naša prirodna bogatstva, a pogotovo naše Stričiće i Manjaču, čiji su krajolici zaista prelijepi i imaju ogroman turistički potencijal. Raduje me što pored učesnika iz naše zemlje, ima mnogo trkača iz zemalja regiona – Srbije i Hrvatske, te koristim priliku da im poželim dobrodošlicu u naš grad”, poručio je gradonačelnik.\nOn je kazao da mu je drago što je uprkos pandemiji organizovan ovaj događaj, izrazivši nadu da će ova manifestacija u narednim godinama zaživjeti u punom kapacitetu.\n“Podrška Grada neće izostati ni u narednim godinama, a ja koristim priliku da pozovem sve sugrađane i sve ljubitelje sporta iz regiona da naredne godine dođu u Banju Luku i uživaju u ljepotama našeg Zmijanja”, zaključio je gradonačelnik.\nOrganizator Zmijanjskog ultramaratona Nevena Stojaković iz Udruženja “Kozara Ultra Trail“ zahvalila se gradonačelniku Drašku Stanivukoviću i Gradskoj upravi na podršci, rekavši da se trka organizuje po drugi put, te da ova trka doprinosi promociji potencijala Manjače i Banjaluke.\n“Pozivam sve ljubitelje zdravog života da nam se pridruže, jer je izuzetno značajno da u budućnosti unapređujemo ovu ideju, kako bi ova manifestacija opstala”, poručila je Stojakovićeva.\nMeđu učesnicima je i prošlogodišnji pobjednik Zoran Marković iz Novog Sada.\n“Prošle godine odnio sam pobjedu i moram da kažem da sam oduševljen stazom i ljepotama Manjače, te sam odlučio da dođem ponovo i da povedem cijelu ekipu”, poručio je Marković.\nUltramaratonu se pridružila i grupa gradskih baštovana, koji će u iskoristiti priliku da tokom živopisne šetnje prikupe ljekovite biljke.\nPodsjećamo, “Zmijanjski ultramaraton“ obuhvata dvije trke i to polumaratonsku trku “Jazavac skajrejs“ u dužini od 23 kilometra, te trku “Ideš li rode?“ u dužini od 12 kilometara koja je preporučljiva za sve trkače.


Bezbednost u saobraćaju – prioritet lokalnih samouprava | Opština Beočin\nBezbednost u saobraćaju – prioritet lokalnih samouprava\nPredsednik opštine Beočin Milan Šodić prisustvovao je sastanku koji je organizovala Potpredsednica Vlade i ministarka građevinarstva, saobraćaja i infrastrukture prof. dr Zorana Mihajlović, a čija je osnovna tema bila unapređenje bezbednosti u saobraćaju na lokalnom nivou.\nMihajlović je naglasila da od ukupnog broja poginulih u saobraćaju 23,9% čine pešaci i da obaranje pešaka čini 67% svih nezgoda sa smrtnim ishodom, a da u opštinskim programima za unapređenje bezbednosti saobraćaja ne postoje aktivnosti ni programi koji su usmereni na zaštitu pešaka, iako su oni najugroženija kategorija.\n“Potrebno je da formiramo novu politiku u saobraćaju u svakoj opštini u Srbiji i da zajedničkim radom popravimo lošu statistiku. Svako od nas, bez obzira odakle dolazi među pešacima u svom gradu ima najbližu rodbinu, prijatelje i kolege. Sa nezgoda i statistike vratimo se na politiku i na nas koji imamo moć da menjamo stvari i da upravljamo politikom bezbednosti u saobraćaju u opštinama.“\nPotpredsednica Vlade je ukazala i na činjenicu da u 55 opština u Srbiji nisu formirani saveti za bezbednost saobraćaja.\n„Molim vas da savete preuzmete u svoje ruke, jer nema važnije politike od politike spašavanja i zaštite ljudskih života. Izaberite život, jer to je nova politika bezbednosti saobraćaja u opštinama u Srbiji“, poručila je Mihajlović.


Vladimir Božović - Sputnjik Srbija\nPredlog Podgorice nezabeležen u diplomatskoj praksi: Lopta u dvorištu Beograda, a odlučuje - Milo\nPodgorica nudi Beogradu izlaz iz ćorsokaka u međudržavnim odnosima na način nezabeležen u diplomatskoj praksi. To što je predložila, moglo bi da bude elegantno rešenje da se Vladimir Božović vrati na mesto ambasadora Srbije u Podgorici, a da se nijedna zemlja ne oseti poraženo. Ali, i taj eventualni kompromis bi mogao da pokvari Milo Đukanović.\n„U ime svih svojih bratstvenika protestujemo zbog odluke bivšeg režima da proglasi persona non grata ambasadora Srbije dr Vladimira Božovića“, navodi se u otvorenom pismu premijeru Crne Gore Zdravku Krivokapiću, koje je u ime bratstva Božovića uputio profesor Radosav Bogdanov Božović, prenose Novosti.\nBudvanski slučaj: Kako brišu srpski kod Crne Gore i šta je zadatak „tima B“\nPrašina koja se podigla oko bilborda u Budvi povodom oslobođenja tog grada pokazuje koliko je crnogorska vlast dosledna u nastojanjima da falsifikuje istoriju, ocjenjuje profesor Vladimir Božović, predsjednik Upravnog odbora Matice srpske u Crnoj Gori.\nPredsednik Matice srpske za Crnu Goru dr Vladimir Božović smatra da su torturu nad građanima Podgorice sprovodili kriminalci i da se nad Srbima u Crnoj Gori sprovodi aparthejd.


Ministar zdravlja u Vladi Republike Srbije, dr Zlatibor Lončar posetio je Opštu bolnicu „Dr Aleksa Savić\nsreda, 11 septembar 2019 00:00\nMinistar zdravlja u Vladi Republike Srbije, dr Zlatibor Lončar, sa saradnicima, danas je posetio Opštu bolnicu „Dr Aleksa Savić“, i u razgovoru sa direktorkom, dr Snježanom Arsić, i načelnicima odeljenja, upoznao se sa stanjem u ustanovi, dnevnim problemima i potrebama.\n-Odlučio sam da danas obiđem sve zdravstvene ustanove u Topličkom okrugu i lično se uverim kakva je u njima situacija, kako se troše, i u šta ulažu velike pare koje Vlada Srbije izdvaja za zdravstvo, rekao je ministar Lončar, obraćajući se novinarima.\n-Država Srbija ulaže ogromna sredstva u poboljšanje uslova lečenja ljudi, istakao je ministar i dodao da se tako velika sredstva nikada ranije nisu ulagala u zdravstvo u Srbiji.\n-Zahvaljujući takvom ulaganju, dobili smo najsavremenije kliničke centre u Nišu, Kragujevcu i ovaj koji gradimo u Novom Sadu, naglasio je ministar i dodao da je velika pažnja poklonjena i lečenju bolesnika u Topličkom okrugu.\n-U Prokuplju gradimo novu, najsavremeniju bolnicu, u kojoj će se lečiti žitelji Prokuplja i celog Topličkog okruga, podvukao je ministar Lončar i dodao da je tender za izgradnju objekta sproveden, i da će se u narednih nekoliko dana znati koje preduzeće je dalo najbolju ponudu.\nMinistar Lončar je naveo da će ti radovi, prema planu, početi već 15. oktobra ove godine.\n-Danas sam došao da se upoznam sa stanjem u prokupačkoj Bolnici, da vidim šta im još od opreme nedostaje, imaju li nekih problema, i šta mi treba da im obezbedimo, kako bi imali dobre uslove za lečenje bolesnika, dok novi objekat ne bude završen, kazao je ministar Lončar.\nOn je naglasio da su ga u toj zdravstvenoj ustanovi upoznali sa konstantnim nedostatkom zdravstvenog kadra, i istakao da će zbog toga, do kraja godine, u ovoj ustanovi biti zaposleno još sedam lekara i 20 novih medicinskih sestara.\n-Država Srbija velika sredstva izdvaja i za usavršavanje lekara, lečenje obolelih od retkih bolesti, nabavku lekova, kako ne bi bilo nestašica, podvukao je ministar.\nOn je naveo da je podeljeno 8.000 lekarskih specijalizacija u Srbiji, i pozvao građane na strpljenje, podsetivši da je za specijalizaciju lekara potebno nekoliko godina.\nPrema njegovim rečima, veoma brzo će uslediti i povećanje plata zdravstvenim radnicima, i to medicinskim sestrama i tehničarima 15, a lekarima 10 odsto.\nMinistar Zlatibor Lončar je najavio i spajanje bliskih zdravstvenih ustanova u Srbiji, i to počev od 1. januara sledeće godine.\nMinistar je ovom prilikom pohvalio rad lekara naše Bolnice, od kojih su se neki usavršavali i u inostranstvu, i naglasio da će im nabavkom novih aparata, omogućiti da to svoje znanje i primene.\n-Retko gde u Srbiji imate zdravstvene ustanove u kojima ne postoje liste čekanja za operaciju katarakte ili ortopedske operacije , kao u prokupačkoj bolnici. Treba pohvaliti takve službe I te zdravstvene ustanove, jer se maksimalno trude da izađu građanima u susret.\nTakođe je naglasio da je Očno odeljenje prokupačke Bolnice, sa 400 operacija katarakte godišnje, jedno od najboljih i najefikasnijih u Srbiji.\nNakon obilaska Opšte bolnice „Dr Aleksa Savić“, ministar zdravlja Zlatibor Lončar obišao je prokupački Dom zdravlja, gde je bila prezentacija projekta rekonstrukcije postojećeg objekta u kojem će biti izmeštena Opšta bolnica.\n-U planu je ugradnja multifunkcionalnih sistema, gde možemo da pratimo tok operacije, a ujedno i omogućimo studentima da, ne ulazeći u salu, prate tok operacija, rekao je Galić.


Dačić: Sa Srbijom niko ne želi kontakt kao da je gubava\nDačić: Sa Srbijom niko ne želi kontakt kao da je gubava\nPremijer Ivica Dačić kaže za britanski Telegraf da Srbija više nema vremena za čekanje i da nacionalne interese može zaštiti samo ako bude poštovana u svetu.\n„Današnji BDP Srbije predstavlja 65 odsto njenog BDP-a iz 1989. Koliko dugo ćemo još čekati i koliko još treba da potonemo? Kako može osiromašena zemlja, ponižena i potučena braniti svoje nacionalne interese? Naprotiv, jedino možemo biti jaki ako smo poštovani u svetu“, rekao je Dačić u intervjuu za nedeljno izdanje britanskog Telegrafa.\n„Srbija je postala izopštena država sa kojom se nema kontakt kao da je gubavac. Moramo da pronadjemo novu politiku za novu eru kako bismo ponovo postali članovi porodice evropskih naroda„, rekao je premijer Srbije.\nBritanski list je podsetio na Dačićevu političku prošlost, pre svega činjenicu da je bio portparol Socijalističke partije Srbije u vreme Slobodana Miloševića za koga Telegraf kaže da je bio diktator i da je odveo bivšu Jugoslaviju u krvavi gradjanski rat tokom 90-ih.\n„On (Milošević) je umro pre nego što mu je bilo završeno suđenje, tako da nije ni osuđen ni oslobođen“, rekao je Dačić upitan o svojim osećanjima prema Slobodanu Miloševiću.\n„Da sam ja donosio odluke nikada ne bih dozvolio da izbije rat, jer je svaka vrsta mirnog sporazuma bolja od rata“, rekao je Dačić.\nDačić na to odgovara da „razume njihova osećanja“ i, kako prenosi britanski list, sa tugom govori o tome kako u njegovom rodnom gradu na Kosovu, Prizrenu, sada gotovo i da nema Srba.\nTelegraf je preneo i da vlada Ivice Dačića vodi borbu protiv organizovanog kriminala i korupcije i da je u decembru u okviru jedne od istraga uhapšen jedan od najbogatijih ljudi u Srbiji, Miroslav Mišković, kao i da se istražuje rad bivših ministara i bankara.\nDačić je britanskom listu rekao da hapšenja pokazuju da „više nema nedodirljivih“.\nGovoreći o pretnjama koje njemu i njegovoj porodici upućuju razni ekstremisti i kriminalci, Dačić je rekao da više nema privatan život i da je stalno pod zaštitom policije.\nIpak, premijer Srbije ocenio je da se sada opasni kriminalci plaše države, a ne ona njih.\nBritanski Telegraf je ocenio i da je Srbija u evropskim integacijama uveliko zaostala iza Hrvatske koja će postati članica EU, 1. jula, dok Srbija čeka datum za početak pristupnih pregovora.


Hodžaj najavio formiranje oružanih snaga Kosova - Vijesti.me\nHodžaj najavio formiranje oružanih snaga Kosova\nTači je ocijenio da je odluka vlade Kosova u interesu država cijelog regiona, bez izuzetaka\nFoto: kosovain.eu Autor: Mina\nVlada Kosova usvojila je prijedlog o osnivanju oružanih snaga te države, kazao je kosovski ministar spoljnih poslova Enver Hodžaj.\nOn je na svom nalogu na Tviteru objavio da je kosovska vlada na današnjoj sednici usvojila prijedlog o osnivanju oružanih snaga Kosova, ocijenivši da taj potez otvara put integracije Kosova u NATO.\n“Ovo pokazuje da je Kosovo od uvoznika bezbjednosti postalo bezbjedna zemlja i izvoznik bezbjednosti”, napisao je Hodžaj, prenosi B.92.\nPrema riječima kosovskog premijera Hašima Tačija, jedan od zadataka oružanih snaga je da odbrane teritorijalni suverenitet Kosova, a u njihovom sastavu biće pet hiljada aktivnih vojnika i tri hiljade u rezervi.\nTači je ocijenio da je odluka vlade Kosova u interesu država cijelog regiona, bez izuzetaka.\n"Kao što znate i kao što smo najavili 17. februara, (na šestu godinu poglašenja nezavisnosti Kosova), danas osnivamo Oružane snage Kosova, a Bezbjednosne snage Kosova mijenjaju misiju, zadatke, stukturu i veličinu", navodi se na sajtu kosovskog premijera.\nPremijer Srbije Ivica Dačić kazao je da najavljeno formiranje kosovske vojske nije dio Briselskog sporazuma.\n"Oni su to ranije najavljivali, ali mi (Srbija) smo tražili garancije od NATO-a i Kfora da, ukoliko se nekada formira ta vojska, ne smije da dolazi na sjever Kosova bez odobrenja Kfora", rekao je on novinarima na Biznis forumu na Kopaoniku.\nDačić je kazao i da se nada da će te garancije dobijene od NATO-a i Kfora biti realizovane u praksi ako bude potrebe.\nIvica Armanas 4 godine i 6 mjeseci\n@Kushtafurti @gjevrek Pomenuo sam Gruziju i Rusiju kao analogiju i slican primjer...probaj sad da ponovo procitas sto sam napisa' i povuces paralelu...kapiras?\nBaca Gjelosh 4 godine i 6 mjeseci\nKao sto svaka drzava na balkanu ima svoje naoruzane snage nije cudo sto ih I Kosovo formira. A bogami docice vrijeme da ce policija I vojska KS kad tad uvesti red I ma sjeveru I morace srbi da se stim pomire I da svi zive normalno!\nsrbrodoljub 4 godine i 6 mjeseci\nvojska albanije,sad još i vojska kosova,čemu se vi radujete,pa ispade da ce vas braco crnogorci jos albanci da brane od srbije.svuda u sveti ima dobrih i loših ljudi pa i na ovom nasem balkanu,ali cilj albanije svi znamo.niko nije napao sfrj dok je tito bio ziv,kao sto mozda nece ni cg dok je milo ziv,a sta posle.lepo ste ovde pisali da su albanci i ameri mnogo jaki partneri,pa i mila drze ti isti ameri,a sta kad ga vise ne budu drzali?sta onda?


Na Balkanu 1.300 dece migranata bez roditeljske pratnje\nBeta 11. aprila 2017. 12:20\nMedju više od milion migranata koji su od 2015. prošli preko Balkana nalazi se i 100.000 dece bez pratnje a samo u Srbiji boravi 900 dece koja putuju sama, ili su tokom puta razdvojena od roditelja, saopštilo je danas više medjunarodnih organizacija koje se bave migrantima.\nU ovom trenutku je u regionu oko 1.300 dece izloženo je rizicima fizičkog ili seksualnog zlostavljanja i eksploatacije, navodi se u saopštenju koje su objavili Medjunarodni komitet za pomoć (International Rescue Committee) i Spasite decu (Save the Children) u saradnji sa još 10 nacionalnih i medjunarodnih organizacija.\nZbog loših uslova i manjka organizacije deca često nisu registrovana u svakoj državi u kojoj se nalaze, a predvidjene mere za njihovu identifikaciju i zaštitu se ne sprovode adekvatno ili uopšte ne postoje.\nDeca bez pratnje koja su u tranzitu često nemaju pristup formalnom, ali ni neformalnom obrazovanju, čak i onda kad u nekoj državi borave više meseci, pa postoji hitna potreba da se pojača psiho-socijalna podrška, a kako bi se ublažio štetni uticaj situacije u kojoj se ta deca dugoročno nalaze na njihov dalji razvoj, navodi se u izveštaju. Pristup medjunarodnoj zaštiti ostvaruje se veoma sporo i neefikasno jer Dablinski proces spajanja porodica traje u proseku dve godine, a kada se jednom započne u nekoj državi EU, na primer Grčkoj, taj proces više ne može da se nastavi u drugoj državi.\nNačin na koji se porodica ili osoba smeštena u nekoj državi koja nije članica EU može spojiti s ostatkom porodice u zemlji koja je članica EU, nije dovoljno poznat i često je spor. Nemogućnost dobijanja jasnih informacija o pravnim opcijama koje su im na raspolaganju i o mogućnosti da se svojim porodicama u EU pridruže u nekom razumnom roku, obično primoravaju decu da se odluče na veoma rizična putovanja s krijumčarima.\nMedjunarodne organizacije u izveštaju pozivaju Evropsku komisiju, države članice EU, vlade država kroz koje deca bez pratnje prolaze, lokalne i medjunarodne humanitarne organizacije kao i donatore navodi da ulože napore u rešavanje problema kao što su manjak podataka, nepouzdani podaci i manjkavosti u upravljanju podacima o deci bez pratnje u regionu.


Rudnički vidici: Nastavljamo sa promocijom amaterske umetnosti – GM Press\nRudnički vidici: Nastavljamo sa promocijom amaterske umetnosti\nUdruženje stvaralaca likovne i primenjene umetnosti i tradicionalnih zanata, Rudnički vidici, formirano je u martu 2016. godine kao plod dugogodišnje saradnje ljudi koji se amaterski bave likovnom i primenjenom umetnošću. Udruženje trenutno broji 28 članova, koji se, pored slikarstva bave i ručnim radom, tradicionalnim zanatima, dekupažom, izradom sapuna…\nRudnički vidici imaju izuzetnu saradnju i sa drugim umetničkim udruženjima iz Gornjeg Milanovca.\n– Pored nas, u Gornjem Milanovcu ima još dva slikarska udruženja, a to su Udruženje likovnih i primenjenih umetnika i Udruženje radnika umetnika Srbije, sa kojima imamo odličnu saradnju. Takođe, sarađujemo i sa drugim udruženjima koja se bave drugim vidovima kulture – sa folklorima, sa pesničkim udruženjima Momčilo Nastasijević i Zapis. Ove godine smo na Rudniku organizovali promociju knjige koju je izdalo Književno društvo Zapis. Pored njih, sarađujemo i sa udruženjima iz okoline, naročito sa onima iz Knića i Čačka – rekao je Ljubiša Stanković, predsednik udruženja Rudnički vidici.\nLjubiša Stanković, predsednik udruženja Rudnički vidici\nIza njih su brojne, izložbe, radionice i kulturno-umetničke manifestacije, kao što su Sabor frulaša u Prislonici, Sabor violinista u Pranjanima, Veče pod Grmom u Takovu, Smotra likovnog stvaralaštva amatera Moravičkog okruga u Čačku, Mudrijada, Trojička likovna kolonija, Likovna kolonija u Gornjoj Trepči, kao i tradicionalna manifestacija Kad se ruke slože sve se može, koja ima za cilj da decu upozna sa primenjenom umetnošću.\nPovodom pet godina postojanja, ovo udruženje je u januaru izdalo i Monografiju.\n– Izdali smo Monografiju sa ciljem da predstavimo naš rad, naše prošle i sadašnje članove i sve ono što je urađeno u proteklih 5 godina. Ta knjiga je izuzetno lepo prihvaćena, direktor Kulturnog centra nam je omogućio njenu promociju u Domu kulture. U njoj se nalaze pobrojane naše aktivnosti, slike, fotografije i biografije naših članova – rekao je Aleksandar Pavlović, potpredsednik Udruženja.\nAleksandar Pavlović, potpredsednik udruženja Rudnički vidici\nRudnički vidici planiraju i ubuduće da promovišu amaterizam, umetnost, kulturu i pomažu drugim umetnicima.\nTags: Aleksandar Pavlović, Ljubiša Stanković, primenjena umetnost, rudnički vidici, slikarstvo, udruženja, umetnost\nPraznični Gift program Pošte za lepši izgled prazničnih poklona


Vannastavne aktivnosti – Treba da znaš\nTokom školske godine učenici su uključeni u različite vannastavne aktivnosti u kojima ispoljavaju svoju kreativnost: šahovska sekcija, dramska sekcija, folklorna sekcija, recitatorska sekcija, novinarsko-literarna sekcija, bibliotekarska sekcija, debatna sekcija/klub, istorijska sekcija, sportske sekcije, muzičko-ritmička sekcija, foto-sekcija, informatička sekcija, sekcija crvenog krsta, sportske sekcije (odbojka, rukomet, fudbal, košarka).\nSvake godine učenici i nastavnici, odnosno članovi i rukovodioci novinarsko-literarne sekcije, uređuju školski list Ekonomist u kome predstavljaju rad škole i dostignuća učenika u proteklom periodu. Ekološka sekcija radi na uređenju školskog zelenila i prikupljanju sirovina za reciklažu. U školi se tradicionalno igraju fudbalske utakmice u kojima snage odmjeravaju ekipe maturanata i profesora.\nGrupe učenika sa svojim mentorima učestvuju u realizaciji raznih projekata. U posljednje dvije školske godine,realizovana su dva projekta u organizaciji Rotari kluba za čiju su realizaciju učenici i mentori dobili po 1000 evra. U okviru ovih projekata izrađivane su lutke od prirodnih materijala i „magični abažuri“ za lampe sa motivima po želji kupaca. Iz ovih projekata obezbijeđena su 4 laptop računara, štampač, šivaća mašina i drugi, manji pokloni za školu i učenike.\nSa vlastitim dostignućima, mnogi naši učenici se predstavljaju na raznim školskim i međuškolskim takmičenjima.\nNadogradnja znanja iz pojedinih predmeta ostvaruje se kroz programe dodatne nastave.\nZa učenike koji ne savladavaju nastavne sadržaje tokom redovne nastave organizuje se dopunska nastava.\nSvoje stavove i prijedloge za poboljšanje rada škole učenici mogu iznijeti kroz rad Vijeće učenika a roditelji kroz rad Vijeća roditelja.\nTokom školovanja učenici sarađuju sa različitim institucijama, fakultetima, firmama i organizacijama, idu na sajmove, izlete i stručne posjete.\nNa kraju srednjoškolskog obrazovanja učenici idu na matursku ekskurziju u inostranstvo i tradicionalno u svečanim odijelima prošetaju kroz grad do hotela gdje nastavljaju zajedničko druženje- matursko veče.\nUčenici ugostiteljske struke su na regionalnom takmičenju Drina-Sava regiona osvojili prvo mjesto u pripremanju savremenih jela.\nUčenici i nastavnici neke od rezultata svog rada pokazuju povodom Dana škole koji se obilježava 9. maja. Povodom Dana škole organizuju se međuškolska takmičenja, izložbe a krunu aktivnosti predstavlja školska priredba.


Rekorder Jović: "TOP 16 ponovo na vidiku" - Sportske.net\nRekorder Jović: "TOP 16 ponovo na vidiku"\nMomak koji je sa 19 asistencija u duelu sa Bajernom ispisao novu stranicu istorijata Evrolige procenio je da se posle pobede Zvezde u Minhenu TOP 16 faza ponovo nalazi na vidiku.\nDobra vest - Lazić nije teško povređenPogledajte Vilijamsove komentare za vreme Zvezdinog meča!Junak Simon: "Mislio sam da smo mi domaćini"Povratak ''otpisanog'' - Minhenske bravure Marka Simonovića!Stefan Jović je REKORDER Evrolige!\nKošarkaši Crvene zvezde Telekom u četvrtak su ostvarili drugu pobedu u grupnoj fazi Evrolige a prvu na gostujućem terenu pošto su u "Audi Domu" savladali minhenski Bajern rezultatom 90:79.\nIzabranici Dejana Radonjića delovali su kao jedan ali su pojedini igrači obeležili sinoćni meč fantastičnim učincima. Jedan od najboljih, Stefan Jović, priznaje da su glave i dalje vruće i da je teško preneti utiske.\n"Iskreno, još nisam svestan svega. Stižu pohvale sa svih strana, ali treba vremena da se sve to slegne. Nema mesta euforiji i moramo da nastavimo da radimo. Recept za Igokeu i ostale utakmice je igra od sinoć" rekao je po dolasku u Beograd Stefan Jović.\nMladi Nišlija u Minhenu je ispisao novu stranicu istorijata Evrolige pošto je sa 19 dodavanja preuzeo prvo mesto na listi najboljih asistenata elitnog takmičenja.\nNe želeći da potencira sopstveni uspeh, Stefan Jović se osvrnuo na činjenicu da se posle pobede nad Bajernom TOP 16 faza Evrolige ponovo nalazi u vidokrugu tima za koji nastupa.\n"Iz perspektive od pre dva dana je bilo veoma teško videti Top16 fazu, ali je posle ove utakmice i pobede sve to malo drugačije. Moram da pohvalim navijače koji su došli u velikom broju, osećali smo se bukvalno kao na domaćem terenu, svaka im čast" dodao je Jović.\nPored pohvala na račun čitave ekipe bek Crvene zvezde Telekom istakao je učinak centarske linije i mladog Nikole Rebića ali je poručio da sjajno izdanje u Minhenu mora brzo da se zaboravi zbog obaveza koje slede.\n"Već su novi izazovi pred nama, u nedelju nas očekuje veoma bitna utakmica u ABA ligi, koja je je i te kako važna za nas i prioritet u ovom trenutku" zaključio je Jović.\nNarednu utakmicu u okviru regionalne ABA lige šampion Srbije igra protiv Igokee u nedelju od 17 časova, dok će sledeće iskušenje u Evroligi imati naredne nedelje u Strazburu.


Poboljšanje kvaliteta života najstarijih - prioritet Grada - Studio B\nPoboljšanje kvaliteta života najstarijih – prioritet Grada\nPoboljšanje kvaliteta života najstarijih – prioritet Grada Beoinfo\nBeogradBeograd Pocetna 09. 11. 2018. 12:28:32\nU prethodne tri godine otvoreno je devet dnevnih centara, a u istom periodu Grad je pokrenuo čitav niz projekata koji imaju za cilj što veći broj besplatnih aktivnosti i finansijskih olakšica, rekao je gradonačelnik Beograda Zoran Radojičić, obilazeći Dnevni centar i klub za starije „Radana Pupić“ na opštini Savski venac.\nGradonačelnik Beograda prof. dr Zoran Radojičić obišao je, u društvu ministra finansija Sinše Malog i ministra za rad, zapošljavanje, boračka i socijalna pitanja Zorana Đorđevića, Dnevni centar i klub za starije „Radana Pupić“ na opštini Savski venac.\nGradonačelnik je tom prilikom podsetio da je Dnevni centar i klub za starije „Radana Pupić“ otvoren pre nešto više od tri meseca i dodao da mu je veliko zadovoljstvo što se ponovo druži sa najstarijim sugrađanima.\n– Pre tri meseca, kada smo otvorili smo ovaj klub, imali smo priliku da vas vidimo raspoložene i vesele, što je slučaj i danas. To znači da na pravi način koristite sve mogućnosti koje vam ovaj klub pruža. Ovde je najstarijim sugrađanima na raspolaganju 300 kvadratnih metara, u kojima postoji mogućnost za obavljanje širokog spektra aktivnosti, od druženja preko rekreacije do raznih kreativnih radionica. Grad Beograd je u opremanje ovog prostora uložio devet miliona dinara, što je još jedan dokaz da su najstariji sugrađani i dalje u foksusu Grada koji u planu ima dalje unapređenje kvaliteta života penzionera – rekao je Radojičić.\nPrema njegovim rečima, u prethodne tri godine otvoreno je devet dnevnih centara, a u istom periodu Grad je pokrenuo čitav niz projekata koji imaju za cilj što veći broj besplatnih aktivnosti i finansijskih olakšica u vidu popusta koji se ostvaruju korišćenjem „Beogradske senior-kartice“.\n– Uskoro očekujemo otvaranje još jednog klub za starije, tako da će ih ukupno biti 30. Osim toga, planiramo da poboljšamo uslove zdravstvene zaštite penzionera i to će biti jedan od naših prioriteta. Ipak, najvažnije je da redovno komuniciramo, da zajednički dođemo do zaključaka o tome šta je za vas najpotrebnije. Želim vam da ostanete aktivni i dobro raspoloženi, kao i da vam poručim da nikada nije kasno za novi početak, kao i da nikada nije kasno da čovek donese odluku koja će ga u budućnosti učiniti srećnijim – zaključio je Radojičić.\nMinistar finansija Siniša Mali je rekao da je ovaj klub za starije rezultat zajedničkog rada nadležnih institucija, ali i penzionera, u minulom periodu.\n– Osim rekonstrukcije postojećih i otvaranja novih klubova i dnevnih centara, ne bi trebalo zaboraviti ni Sajam trećeg doba koji smo pokrenuli. Ovo je pravi način da pokažemo kako jedan grad i jedna zemlja mogu da se promene. Već sutra penzionere očekuje povećanje penzija od pet do 13 odsto. To je rezultat zajedničkog rada i vašeg odricanja, pa sada i naša deca imaju bolju perspektivu – ocenio je Mali.\nMinistar za rad, zapošljavanje, boračka i socijalna pitanja, Zoran Đorđević, rekao je da će kao resorni ministar biti najsrećniji kada ovakvih klubova bude dovoljno u celoj Srbiji.\n– Ono što mogu da obećam je da ću, kada god vidim da je situacija dobra i da postoji mogućnost, tražiti da poboljšanje standarda građana bude ispraćeno adekvatnim poboljšanjem kod penzionera, što je u skladu sa onim za šta se predsednik Aleksandar Vučić zalaže – rekao je Đorđević.


Cvijanović: SDA pokazuje ozbiljne uzurpatorske namjere @ Cafe.ba\nCvijanović: SDA pokazuje ozbiljne uzurpatorske namjere\nSARAJEVO - Predsjednik Republike Srpske Željka Cvijanović izjavila je da SDA pokazuje ozbiljne uzurpatorske namjere onemogućavajući Srpskoj da u skladu sa izbornim rezultatima, u demokratskom duhu i u skladu sa pravima koja garantuje Ustav, obezbijede učešće u vlasti onih partija koje su dobile podršku građana.\nCvijanovićeva je konstatovala da formiranje vlasti blokira SDA, a samim tim ta stranka blokira i evropski put, jer je jasno rečeno da bez formiranja vlasti, nema ni pozitivnog mišljenja Evropske komisije.\n"Vidim da se nastoji 'iznivelisati' krivica i kamuflirati činjenica da je SDA kočničar, pa se odgovornost za tobože udaljavanje od evropskog puta pripisuje i Republici Srpskoj. Mislim na izjavu pojedinih stranih predstavnika u vezi sa, kako kažu, retorikom i inicijativama iz Republike Srpske i u kojoj se pominje čak i Zakon o javnom okupljanju gdje je postojala neka radna verzija, ali od čega se odustalo, pa nije ni upućeno na usvajanje ni Vladi, ni Narodnoj skupštini", istakla je predsjednik Srpske.\nOna je rekla da je, kako je čula, taj materijal, od kojeg se u međuvremenu odustalo, nepostojeći materijal, poslan i na mišljenje Venecijanskoj komisiji.\n"Šta reći? Dobijali smo čak i kritike na rješenja koja su prepisana iz zakona pojedinih država članica EU. Moramo malo uozbiljiti tu komunikaciju", ocijenila je Cvijanovićeva.\nŠto se tiče Zakona o javnom redu i miru, predsjednik Srpske rekla je za portal "Vijesti" da vjeruje da će poslanici u Narodnoj skupštini Srpske znati uskladiti ono što su demokratski standardi i normalni uslovi za rad policije.\nNa tvrdnju da su političke stranke sa sjedištem u FBiH oštro reagovale na najavu uvođenja rezervnog sastava policije Republike Srpske, Cvijanovićeva je rekla da nije čula da su reagovale stranke iz FBiH, već neke bošnjačke stranke, koje inače reaguju na sve što dolazi iz Republike Srpske.\n"Kako veći broj policajaca može narušiti bezbjednosnu sliku, valjda policajci služe da se ojača bezbjednost?! Važno je da imamo dovoljan broj ljudi da možemo garantovati veći stepen bezbjednosti i da možemo spremno reagovati i na neke iznenadne potrebe u skladu sa očekivanjima naših građana", istakla je predsjednik Srpske.\nNa pitanje da li postoji mogućnost da se "pomire" suprotstavljeni stavovi o NATO integracijama, te da neki kažu da u toj priči neko mora izgubiti, Cvijanovićeva je upozorila da koliko vidi tu gube građani dva entiteta i strada ugled BiH.\n"Što se tiče SDA, oni pokazuju ozbiljne uzurpatorske namjere onemogućavajući Republici Srpskoj da u skladu sa izbornim rezultatima, dakle, u demokratskom duhu i u skladu sa pravima koja garantuje Ustav, obezbijede učešće u vlasti onih partija koje su dobile podršku građana. Bilo je takvih primjera i prema hrvatskim partijama. Ta priča kako SDA zagovara poštovanje jednog zakona, a opstruiše poštovanje Ustava i drugih zakona je smiješna", rekla je Cvijanovićeva.\nGovoreći o predstojećem sastanku SNSD-a, HDZ-a BiH i SDA o formiranju Savjeta ministara BiH, Cvijanovićeva je rekla da nije optimista da će doći do dogovora jer je u pitanju hir i manipulacija.\n"Kad imate ozbiljan problem ili prepreku, onda tome ozbiljno i pristupite da bi se stvar razriješila. Ovdje nemate šta razrješavati jer je u pitanju najobičnija politička manipulacija SDA, od koje će, na kraju krajeva kad podvučemo sve crte, štetu imati upravo BiH. Reći ću samo - nismo nervozni", istakla je Cvijanovićeva, koja je potpredsjednik SNSD-a.\nGovoreći o aktuelnoj političkoj situaciji u Republici Srpskoj, nakon što je SNSD okupio stabilnu većinu u Narodnoj skupštini, a Vlada formirana u zakonom predviđenom roku, za razliku od drugih nivoa vlasti u BiH, predsjednik Republike je rekla da Srpska ima stabilne i funkcionalne institucije i da je ta politička stabilnost preduslov da se uspješnije kreće na ekonomskom planu.\n"Vlada radi na daljem unapređenju finansijske, privredne, socijalne, bezbjednosne situacije. Posvećeni smo razvoju i socijalnom dijalogu. Bitno je da smo okupljeni oko svega onog što je interes Republike i naših građana", naglasila je Cvijanovićeva.\nPrema njenim riječima, ima tu još mnogo posla, ali kad institucije rade zajedno sa socijalnim partnerima i građanima, neće ni rezultat izostati.\n"Da je vlast formirana u FBiH i na nivou BiH, imali bismo i partnere za nastavak nekih procesa, ali ovako, kad funkcionišete u BiH, koja je sklona samoranjavanju i srozavanju vlastitog kredibiliteta, to, naravno, otežava i neke naše aktivnosti", naglasila je Cvijanovićeva.\nGovoreći o odnosu vlasti i opozicije u Republici Srpskoj, Cvijanovićeva vjeruje da će biti nastavljena praksa razgovora i saradnje na svim ključnim temama.\n"To očekuju naši građani i upravo zbog takvog očekivanja je previsoka i politička cijena koju plaćaju partije koje su izolovane od učešća u takvim pitanjima. Mislim da danas to svi dobro razumijemo i da ćemo i u budućnosti imati takvu saradnju", rekla je Cvijanovićeva.\nOna je rekla da vjeruje i da bi sve partije iz Republike Srpske ojačale svoje pozicije u slučaju zajedničkog nastupa, na fer principima, na nivou BiH, upravo zbog tih očekivanja građana Srpske i tog invazivnog nastupa koji uporno dolazi iz sarajevskih političkih krugova, ali na svakome je da o tome sam odlučuje.\n"Smatram da je bilo zrelo i odgovorno da to SNSD ponudi, ali ne smatram tragičnim, niti iznenađujućim što su to SDS i PDP odbili", dodala je Cvijanovićeva.\nKomentarišući činjenicu da je na mjestu predsjednika Republike Srpske naslijedila sadašnjeg predsjedavajućeg Predsjedništva BiH Milorada Dodika, Cvijanovićeva je rekla da je Dodik čovjek koji ima političku snagu koja je očita bez obzira na kojoj je funkciji.\n"Narod voli jasan stav i političare sa stavom, vole ljude od akcije. Meni je ta politička snaga predsjednika Dodika uvijek bila prednost i onda kad sam dolazila na pozicije na kojima je on ranije bio, danas kao predsjednik Republike, a ranije predsjednik Vlade, ili onda kad sam bila samo dio tima bez takvih pozicija", naglasila je Cvijanovićeva.\nOna je pojasnila da se kao predsjednik Republike ne bavite dnevnom operativom, ali ste uključeni u sve procese, i na strateškom planu ne smijete praviti greške, te da zato ta pozicija nosi posebnu odgovornost.\n"Imam dobru saradnju sa srpskim članom Predsjedništva BiH, sa premijerom, ministrima i poslanicima, sa načelnicima i gradonačelnicima, sa udruženjima. To što sam bila premijer skoro šest godina i što mi nijedna tema nije nepoznata, znatno mi olakšava sadašnji posao", dodala je Cvijanovićeva.\nVišković razgovarao sa Palmerom: Vlada Srpske opredjeljena za saradnju sa SAD\nDodik najavio izgradnju nove zgrade Narodne skupštine RS\nSDS Banjaluka i SDS Srbac podržali Govedaricu za predsjednika stranke\nDodik: Autoputeva ne bilo da nije bilo Republike Srpske\nFenomen vetra u pesmama: Reč koja se rado koristi u sevdalinkama i nov\nSVE NAJGORE SAM JOJ REKLA: Luna se sjetila Slobe i Kije, pa ispričala\nDAME ODAHNITE Ni najzgodnije ljepotice na svijetu NISU SAVRŠENE, fotoš\nSmršaćete ako ručate što ranije\nKIJA OSUDILA NASILJE “Imala sam pet ili šest godina kada je tata nasrn


Grad bira izvođača za izradu atletskog stadiona - Boom93\nKako se navodi u projektu izgradnje atletskog stadiona definisana je pozicija atletske staze od 400m sa borilištima i pomoćnom stazom. Savremena atletska staza, koja treba da se izgradi, treba da bude sintetička i sertifikovana podloga na asfaltnim i konstruktivnim slojevima sa pripadajućom travnatom površinom.\nKako se navodi u projektu, budući atletski stadion treba da sadrži kružnu atletsku stazu od 400m sa šest kružnih traka, zaletišta od osam traka dužine 120m, borilišta na kojima će se odvijati takmičenja u skoku u dalj i troskoku, skoku sa motkom, skoku u vis, bacanju koplja, bacanju kugli i bacanju diska i kladiva. Borilišta su pozicionirana na zelenim ili tartan površinama formiranim unutar atletske staze. Oko staze je postavljen zaštitni pojas od behatona u širini od 1m.\nPlanirano je da se atletski stadion izgradi na mestu starog vašarišta u ulici Ilije Gojkovića, preko puta Gradskog fudbalskog stadiona.\nFoto: Boom93/M. Veljković- Buduća lokacija atletskog stadiona\nProcenjena vrednost Javne nabavke je 87 142 671,20 dinara, a rok za podnošenje ponuda je 27. septembar do 14 časova.\nGrad mora da izradi stadion u roku od dve godine\nSrpski atletski savez, 11. juna ove godine, Gradu Požarevcu donirao je projekat atletskog stadiona. Ugovor o donaciji projekta za izgradnju atletskog stadiona potpisali su grdaonačelnik Grada Požarevca Saša Pavlović i direktor Srpskog atletskog saveza Slobodan Branković. Vrednost projekta je oko 2 miliona dinara, a obaveza lokalne samouprave je da za dve godine izgradi atletski stadion.\nSaša Pavlović, gradonačelnik Požarevca je posle potpisivanja ugovora o donaciji izjavio da ovim objektom blagodet neće imati samo Požarevac, već i čitav Braničevski okrug.\nGrafički prikaz budućeg atletskog stadiona\n„Vrednost doniranog projekta je oko 2 miliona dinara, a obaveza grada je da u roku od 2 godine izgradi atletski stadion. Projekat će pokazati koliko će koštati izgradnja čitavog kompleksa koji će biti namenjen svim atletskim disciplinama. U prvoj etapi sama staza će biti namenjena za nacionalna takmičenja. Izgradnja ovog objekta je nastavak unapređenja sportskih kompleksa i infrastrukture u Požarevcu. Ne treba da vas podsećam da će se izgradnjom atletskog stadiona rasteretiti hipodrom od atletičara, kao i rekreativaca“ istakao je tada Pavlović.\nPosle rebalansa u budžetu opredeljena su sredstva u iznosu od oko 107 miliona dinara. Ove godine za radove na izgradnji izdovojeno je oko 87 miliona dinara sa PDV-om, dok će sledeće godine iz budžeta biti izdvojeno oko 50 miliona dinara sa PDV-om.\nOznakeAtletski stadion Grad Požarevac Izgradnja Javna nabavka Požarevac\natletska staza je veoma dobra stvar, ali se postavlja pitanje ko će i koliko moći da je koristi. da li će biti otvorena za rekreativce, ili će biti dostupna samo članovima atletskog kluba? takođe, moći će da se koristi ograničeni broj meseci u godini, teško da će biti korišćena u zimskim mesecima. ono što je neophodno gradu jeste zatvoreni bazen, koji nam je obećavala svaka vlast u prethodnih iks godina. zašto se ništa ne radi po tom pitanju? zatvoreni bazen bi bio “spas” za duge jesenje, zimske i prolećne mesece, kada je bavljenje sportom ograničeno vremenskim uslovima. zatvoreni bazen bi mogao da pokrene mlade da se u tom periodu bave sportom, umesto sedenja u zadimljenim kafićima, kladionicama, itd… plivanje je sport koji pokreće najveći broj mišića, odličan je za profesionalce i rekreativce.\nPrijatelji Čačalice u borbi protiv spalionice


Predstavnici NS/FS BiH obišli kampove za migrante\nČetvrtak, 25. juni 2020. 20:10\nKonferencija pod nazivom „Integracija migranata kroz nogomet / fudbal“ održaće se u hotelu „Safir“ u Bihaću 26. juna 2020. godine.\nKonferencija je uvod u istoimeni projekat NS/FS BiH odobren od UEFA-e, u okviru kojeg su predviđene različite radionice, treninzi, turniri i edukacioni programi.\nS tim u vezi voditelj projekta Dženan Đipa i stručna saradnica za razvoj nogometa/fudbala NS/FS BiH Ivana Vlaić obišli su danas migrantske kampove „Borići“, „Bira“ i „Sedra“ u Bihaću.\nProjekat će trajati do naredne godine a realizovaće ga NS/FS BiH u saradnji sa lokalnim zajednicama. Cilj je prije svega omogućiti migrantima bavljenje sportskim aktivnostima kroz koje bi se lakše i brže integrisali u društvenu sredinu.\nNa sutrašnjoj konferenciji u ime NS/FS BiH će učestvovati direktor sektora za sport Elmir Pilav, voditelj projekta Dženan Đipa i Ivana Vlaić, te predstavnica IOM-a u BiH Kristina Šešlija, a svoja iskustva će putem video linka podijeliti i Des Tomlinson iz Fudbalskog saveza Irske (FAI), Kurt Wacher i David Hudelist predstavnici fairplay - Initiative for Diversity & Antidiscrimination iz Austrije, kao i kolege iz regiona.\nNa konferenciju su pozvani i predstavnici relevantnih institucija i ministarstava iz Unsko-sanskog kantona, te članovi Nogometnog saveza USK-a, udruženja nogometnih sudija i instruktora USK, a pozivi su upućeni i na adrese klubova NK „Jedinstvo“, OFK „Bihać“, FK „Krajina“, NK „Krajišnik“.


Odbojka - Druga pobeda „lavica“, „Zvezdi“ samo bod u Pančevu\nNapisano u kategoriji Odbojka, 23 oktobra, 2016\nDrugu pobedu u dosadašnjem delu prvenstva ostvarile su odbojkašice pančevačkog „Dinama“. One su u 2.kolu Vinerštediše Superlige Srbije, pred svojom publikom pobedile tim „Crvene zvezde“ rezultatom 3:2, po setovima: (12:25, 25:23, 14:25, 25:20, 15:13).\nPrve su se radovale odbojkašice „Crvene zvezde“. Prvi set je u potpunosti pripao njima, jer su odbojkašice domaće ekipe imale dosta problema sa prijemom lopte, a i pravile su dosta grešaka u igri. Boljom igrom u drugom setu Pančevke su uspele da izjendače u setovima na 1:1., da bi i u trećem setu „crveno bele“ pokazale da se nisu predale i ponovo svoj tim dovele do vođstva u setovima za 1:2.\nI u četvrtom setu su Beograđanke povele, ali je ekipa trenera Aleksandra Vladisavljeva uspela da stabilizuje svoju igru, i ponovo se vrati u igru, i povede 12:9. Do kraja četvrtog seta vodila se žestoka borba, ali je domaća ekipa uspela da sačuva prednost i izjednači na 2:2, u setovima. U poslednjem petom setu, nije bilo dileme. Pančevke su odmah povele sa šest razlike i utakmicu rutinski privele kraju, i zasluženo došle do svoje druge prvenstvene pobede.\nŽOK „Dinamo“ se sada nalazi na trećem mestu sa 5 bodova, iza prvoplasirane ekipe obrenovačkog „Tent“-a i drugoplasirane ekipe „Jedinstva“ iz Stare Pazove, koje imaju po šest bodova. Narednog vikenda „lavice“ odlaze u Staru Pazovu, na megdan ekipi „Jedinstva“.


FS BiH: Čeferin dolazi u posjetu, prezentovat će ulaganje u razvoj fudbala u BiH — Radio Velkaton : Radio Velkaton\nFS BiH: Čeferin dolazi u posjetu, prezentovat će ulaganje u razvoj fudbala u BiH\nAleksander Čeferin, predsjednik Evropske fudbalske asocijacije (UEFA), ugostio je u ponedjeljak u Nionu (Švicarska) delegaciju Fudbalskog saveza Bosne i Hercegovine (FS BiH) predvođenu predsjednikom Vicom Zeljkovićem.\nTema sastanka prevashodno je bila ulaganje u razvoj fudbalske infrastrukture sa posebnim naglaskom na rekonstrukciju 12 terena stadiona premijerligaških klubova, istakli su iz FS BiH. Nadalje su naglasili ”to je primarni projekat, za koji je UEFA dala punu podršku u realizaciji novom rukovodstvu Saveza, te nakon ovog slijede i drugi projekti koje je predsjednik Zeljković najavio na današnjem sastanku”.\n“Zahvaljujem predsjedniku Čeferinu i UEFA direktoru nacionalnih asocijacija Zoranu Lakoviću, što su organizovali ovaj sastanak na kojem smo imali priliku otvoreno razgovarati i prenijeti neka naša zapažanja kao i predstaviti nove ideje i projekte koje planiramo u narednom periodu. Već je poznato da smo dobili podršku Evropske fudbalske asocijacije za naš projekat izgradnje 12 terena sa hibridnom travom, te smo danas precizirali pojedinosti oko kompletnog projekta. Podrška predsjednika UEFA-e Čeferina puno nam znači, razgovori su prijateljski i konstruktivni tako da ćemo uskoro organizovati i sastanak kod nas“, izjavio je Zeljković.\nČeferin će sa najbližim saradnicima posjetiti Bosnu i Hercegovinu, gdje će detaljnije predstaviti nove projekte i plan za ulaganja u razvoj fudbala u Bosni i Hercegovini, naveli su u saopštenju za javnost iz FS BiH.


Izvršni direktor AHK u posjeti firmi "Duga-tehna" iz Čitluka\nFoto: Ilustracija | Izvršni direktor AHK u posjeti firmi "Duga-tehna" iz Čitluka\nN.N. 06.09.2017 09:27\nČITLUK - Martin Gaber, izvršni direktor AHK Predstavništva njemačke privrede u BiH, posjetio je firmu "Duga-tehna" iz Čitluka.\n"Duga-tehna" kao firma koja ima veliki privredni potencijal posebno je interesantna Gaberu jer zahvaljujući kvalitetu, proizvode izvozi u 60 zemalja širom svijeta. Gaber je istakao kako je stvaranje nove vrijednosti jedini pravi put do stvaranja uspješne firme, a "Duga-tehna" u svoje dvije moderne tvornice svaki dan proizvodi više od 400 visokokvalitetnih proizvoda, i kao takva je veoma pozitivan primjer privrede u BiH.\n"U privrednoj situaciji i raznim administrativnim zaprekama koje su svojstvene BiH, svakako je podsticajno da je firma poput 'Duga-tehne' opstala, da ima potencijala za razvoj te da svakodnevno raste, posebno u sredini u kojoj je industrija skoro nestala", istakao je Gaber, te dodao kako će Predstavništvo njemačke privrede u BiH svakako otvoriti vrata saradnje "Duga-tehni", kao što je već otvorilo i pomoglo mnogim firmama u BiH.\nU teškoj situacija za privrednika kakva je trenutno u BiH, ova firma se uspješno bori s konkurencijom i svakodnevno u svom odjelu za istraživanje i razvoj radi na razvijanju novih ideja i kreiranju novih proizvoda.\n"Kvalitetne inovacije osnovni su preduvjet daljnjeg razvoja proizvodnje i uspješnosti proizvoda na tržištu. Kako bismo bili kontinuirano kvalitetni, a opet pratili trendove, ovih dana smo u našem laboratoriju angažirali Uvea Tiza, vrhunskog stručnjaka iz Njemačke, kako bi svojim iskustvom pomogao našim tehnolozima u razvoju novih visokokvalitetnih proizvoda", istakao je Davorin Dodig, direktor ove firme.\nI upravo je boravak Tiza, stručnjaka iz SESa (Fonda njemačke industrije za međunarodnu saradnju), bio još jedan povod Gaberove posjete čitlučkoj firmi, budući da je Tiz međunarodni ekspert sa dugogodišnjim iskustvom u industriji boja i lakova. U laboratoriji "Duga-tehne" ovih dana prenosi svoje znanje o formulisanju i proizvodnji boja i lakova, što će "Dugatehni" otvoriti još širi put na međunarodno tržište.\nPredstavništvo njemačke privrede u BiH, inače, zvanični je predstavnik njemačke privrede u zemlji i prva kontakt adresa za njemačke firme koje su zainteresovane za tržište BiH.\nCvijanović: Zahvaljujući kompaniji 'NCR' Srpska dio globalnog tržišta\nVišković: Privreda RS trpi zbog neformiranja vlasti na nivou BiH


Trampov savetnik: U januaru će doći do mirnog prenosa vlasti - 07.12.2020, Sputnik Srbija\nTrampov savetnik: U januaru će doći do mirnog prenosa vlasti\nGlavni ekonomski savetnik američkog predsednika Donalda Trampa, Leri Kudlou, izjavio je da će u januaru doći do mirnog prenosa vlasti. 07.12.2020, Sputnik Srbija\nbajden ili tramp: američki izbori 2020., svet, vesti, donald tramp, džo bajden\n20:15 07.12.2020 (Osveženo: 21:14 07.12.2020)\n© REUTERS / Kevin LamarqueDonald Tramp snimljen u šetnji Belom kućom\nGlavni ekonomski savetnik američkog predsednika Donalda Trampa, Leri Kudlou, izjavio je da će u januaru doći do mirnog prenosa vlasti.\n„Znam da će doći do mirnog prenosa vlasti...Ne mogu da predvidim šta će (predsednik Tramp) učiniti kada je u pitanju inauguracija...To je na njemu da odluči“, rekao je Kudlou.\nOn je to izjavio u video-intervjuu za „Vašington post“ u kom je najviše bilo reči o ekonomiji.\nKudlou je rekao i da je već čestitao, kako je naveo, starim prijateljima koji su izabrani da služe u administraciji Džoa Bajdena. Među njima je i Džared Bernštaj, koji je izabran za člana veća ekonomskih savetnika.\nU međuvremenu, Džordžija je ponovo sertifikovala državne rezultate na predsedničkim izborima održanim 3. novembra, potvrđujući da je Bajden pobedio u toj američkoj državi, saopštio je državni sekretar Bred Rafensperger.\nTo je bilo treće prebrojavanje glasova u Džordžiji, gde je Bajden dobio 11.784 glasa više od Trampa.\nPodsetimo, Tramp je pre dve nedelje odobrio prenos vlasti na demokratskog kandidata Džoa Bajdena, ali i dalje poručuje da nikada neće odobriti rezultate izbora za koje tvrdi da su pokradeni.\nTramp na mitingu u Džordžiji: Nikada se neću predati, izbori za Senat poslednja linija odbrane /video/\n„Pronašli smo mnogo nelegalnih glasova“: Tramp najavljuje ofanzivu na Viskonsin


Prepucavanje Mete i Brnabićeve - BIGportal.ba\n9 Jula, 2019 9 Jula, 2019 0181\nIlir Meta, predsjednik Albanije, izrazio je žaljenje što Kosovo ne učestvuje na Samitu, te pozvao BiH da prizna samoproglašeno Kosovo, na šta mu je odgovorila Ana Brnabić, premijerka Srbije, te podsjetila je da Proces saradnje ne prepoznaje Republiku Kosovo, kao ni domaćin Samita. “Pored mene, kao i pored domaćina, postoji…\n“Pored mene, kao i pored domaćina, postoji za ovim stolom još nekoliko zemalja koje ne priznaju Kosovo, zato predlažem da iz poštovanja jedni prema drugima ne krositimo ovo. I meni je žao što predstavnici privremenih institucija u Prištini nisu ovdje. To ne predstavlja ništa drugo, nego kako Priština gleda na ovu saradnju. Ovo nama daje do znanja koliko je Prištiin istalo do saradnje”, kaže Brnabić, koja tvrdi da region neće biti stabilan dok svi mi ne budemo članice EU.


Ruski violinski virtuoz na otvaranju festivala kamerne muzike – Časopis InterFON\nNajveći mladi violinski virtuoz današnjice, ruski umetnik svetske slave Jurij Revič(Yury Revich) će 13. novembra u 20 časova, otvoriti Međunarodni festival kamerne muzike u Centru lepih umetnosti Guarnerius. Međunarodni festival kamerne muzike će biti održan od 13. do 15. novembra, pod pokroviteljstvom Skupštine grada Beograda, a pored Reviča, okupiće uspešne mlade muzičare iz celog sveta.\nOvaj Moskovljanin već dugi niz godina gradi blistavu karijeru, ispunjenu nastupima u najčuvenijim koncertnim prostorima sveta, dok publiku i kritiku ostavlja bez daha. Miljenik naše publike, prvi put je posetio Beograd 2011. godine i od tada je tri puta punio Kolarac, a sada će na poziv našeg proslavljenog violiniste i osnivača Guarneriusa, maestra Jovana Kolundžije, svojim koncertom otvoriti Međunarodni festival kamerne muzike. Znajući da zahtevna srpska publika uvek od njega očekuje vrhunsko izvođenje, za novi susret sa Beograđanima, Revič je pripremio izuzetno virtuozan program, ujedno i veoma atraktivan za slušaoce, na kojem će se naći kompozicije Paganinija, Sarasatea, Tartinija, Pergolezija i Ravela. I pored izuzetno bogatog koncertnog rasporeda, zahvaljujući posebnoj emociji i atmosferi koju nose beogradski koncerti, a koja je, kako Revič kaže, njemu kao izvođaču najvažnija, uvek pronalazi vremena za naš grad, u koji dolazi pravo iz Niša, gde će biti počasni gost jubilarnog 40. izdanja NIMUS-a.\nMladom virtuozu koga još od malena nazivaju mladim Paganinijem, uz komentar da je „rođen da vlada koncertnom scenom“, posle tri izuzetno uspešna nastupa u Kolarčevoj zadužbini, ovo će biti prvi koncert u Guarneriusu, čiju će scenu podeliti sa jednom od naših najboljih pijanistkinja, NatalijomMladenović.\nJurij Revič je do sada nastupao u svim prestižnim koncertnim salama sveta, poput njujorškog Karnegi Hola, tokijskog Metropoliten Hola, bečkog Musikverein-a, Glenn Gould studija u Torontu ili moskovske sale Čajkovski. Prošle godine otvorio je 35. sezonu prestižne Milanske skale. Dobitnik je prvih nagrada na svim najznačajnijim međunarodnim takmičenjima, a najmlađi je dobitnik najuglednijeg ruskog priznanja – Medalje za veliki doprinos pronošenju slave Rusije i nacionalnog priznanja „Božićna zvezda“, uručenog od strane ruskog patrijarha Alekseja II.\nSaradnje sa najvećim muzičarima i orkestrima, kao i bogata diskografija, takođe čine važan deo Jurijeve karijere. Pored izdanja za prestižni Sony Classical, nedavno je objavio disk sa kompozicijama Mocarta i Sarasatea.\nUz muziku, ovaj svestrani umetnik je letos predstavio i svoj prvi kratki film „Confusion“, gde Revič potpisuje režiju i scenario, a tumači i glavnu ulogu. Ovo ostvarenje koje svojom temom skreće pažnju na probleme ljudi sa oštećenim sluhom, proglašen je za film meseca od strane sajta www.shortofthemonth.com.\nKao promoteri ambasador Betoven centra i poznate Amadeus škole u Beču, Revič veliki deo svog vremena posvećuje afirmaciji svojih mladih kolega, a kro zEvropsko-rusko društvo za međunarodnu saradnju (čiji je umetnički direktor), pokretač je brojnih humanitarnih akcija. Odnedavno, Revič je i jedan od najmlađih univerzitetskih profesora u Evropi, s obzirom da je od ove godine angažovan i na bečkoj Muzičkoj akademiji.


Mlađi pioniri KK Mediteran šampioni Crne Gore\nAutor:\tIlija Kovačević 20.05.2019, 14:40 Košarka\nČlanovi KK Mediteran osvojili su prvo mjesto na finalnom turniru u konkurenciji mlađih pionira (2007. godište) koji je prethodnog vikenda održan u Podgorici.\nTalentovani Barani su pod vođstvom Ranka Čarapića i Ivana Rakovića u odlučujućoj utakmici za prvaka Crne Gore savladali podgorički BKM 68 – 56 i zasluženo se okitili titulom prvaka Crne Gore.\nU teškom i neizvjesnom meču, vidjeo se popriličan nroj grešaka na terenu, odnosno, da su barski dječaci bili iscrpljeni poslije teške utakmice od perethodnog dana, ali su volja, srce i kvalitet na kraju ipak odlučili i zasluženo pobijedili veoma dobru ekipu BKM-a.\nNajzaslužniji i najbolji u finalnoj utakmici bio je sjajni Luka Kovačević koji je “vodio” ekipu kada je bilo teško i koji je bio strijelac sa čak 35 koševa. Za barski sastav poene su još dali: Nikezić 7, Šestović 8, Komnenović i Mrgudović po 8, te Spičanović 2 poena.\nPrethodnog dana u polufinalu, mlađani Barani su u neizvjesnoj i zanimljivoj utakmici savladali ekipu Budućnosti rezultatom 69 – 67. I u tom duelu, pobjeda naših talentovanih sugrađana je bila više nego zaslužena, jer su tokom cijelog meča vodili, najviše 10 poena, izuzev u finišu susreta na 3 minuta i 40 sekundi prije kraja kada je Budućnost prvi i jedini put povela sa 2 razlike.\nNa krilima maestralnog Nikezića (koji je bio ubjedljvo bio najbolji akter meča sa 30 poena), Mediteran nije dozvolio preokret, a pored njega poena za barski klub su postigli: Kovačević 18, Komnenović 13, te Mrgudović i Dobrković po 4 poena.\nBarani su šampionat završili sa impresivnim učinkom od 25 pobjeda, bez poraza.\nU meču za treće mjesto Budućnost je savladala dojučerašnjeg šampiona, ekipu nikšićkog Anagastuma.


Evropska banka za obnovu i razvoj (ERDB) i Bel Medic potpisali ugovor o saradnji | Bel Medic\nEvropska banka za obnovu i razvoj (ERDB) i Bel Medic potpisali ugovor o saradnji\nEvropska banka za obnovu i razvoj (EBRD) i Bel Medic započeli su saradnju. Ovo je prvi put da zajedničkim ulaganjem EBRD i Fond za proširenje preduzeća (ENEF) investiraju u privatni zdravstveni sektor u Srbiji, sa ciljem da se podstakne njegov dalji razvoj.\nSredstva će biti iskorišćena za finansiranje kupovine opreme za novoizgrađeno bolničko krilo Bel Medic-a u Beogradu, kao i za podršku budućem rastu i razvoju bolnice. Pomoću ove investicije Bel Medic će moći da poveća smeštajni kapacitet bolnice i da potpuno opremi dve nove operacione sale.\nZsuzsanna Hargitai, EBRD Regionalni direktor za Zapadni Balkan izjavila je: “Ova investicija će podržati Bel Medic u razvijanju ponude novih usluga sa dodatnom vrednošću. Drago nam je što možemo da podržimo razvoj i modernizaciju srpskih bolnica u korist građana".\nDr Jasmina Knežević, osnivač Bel Medica, izjavila je:\n"Počastvovani smo što je EBRD prepoznao Bel Medic kao kuću od poverenja koja ima kapaciteta da uhvati korak sa svetom i svetskim standardima. Oduvek našim pacijentima pružamo vrhunsku uslugu i partnerstvo sa EDRB nam mnogo znači da nastavimo tu praksu".


KRISTOS CEMPERAS, GRAND CASINO BEOGRAD: Srbiji treba master plan za turizam - Nira Press\nPočetna » KRISTOS CEMPERAS, GRAND CASINO BEOGRAD: Srbiji treba master plan za turizam\nProputovao sam Srbiju u prošlih nekoliko godina i video da imate potencijala, ali treba da definišete turistički proizvod, da ga razvijete i pozicionirate na svetskom turističkom tržištu\nŽivim i radim u Srbiji od 2006. godine. Tokom godina imao sam priliku da se upoznam sa industrijom turizma u Srbiji kao neko ko je profesionalac, ali i kao gost. Na samom početku priključio sam se HORES-u i učestvovao sam na mnogim događajima koji se tiču turizma. Kao gost sam putovao širom Srbije i iskusio celokupnu ugostiteljsku ponudu. Definitivno mogu reći, iz ugla profesionalca, da Srbija ima potencijal da razvije dinamičnu ugostiteljsku industriju koja može značajno da doprinese budžetu, ali i da postane „prozor“ i „ambasador“ Srbije u svetu.\nOvako je Kristos Cemperas (Christos Tsemperas), generalni direktor kompanije Grand kazino Beograd i vrstan ekspert u oblasti turizma, odgovorio na pitanje Magazina Biznis o tome kako vidi probleme srpskog turizma. Srbija, dakle, nesumnjivo ima razvojne potencijale u turizmu, a zašto ih ne ostvaruje, naš sagovornik kaže:\n– Razlog što se niste razvili u dinamičnu ugostiteljsku industriju jeste nedostatak politike koja treba da definiše identitet turističkog proizvoda i da pozicionira Srbiju na međunarodnom turističkom tržištu.


Tuzi: protest Albanaca\nNekoliko stotina Albanaca protestovalo je danas u Tuzima kod Podgorice, odakle su zatražili da ovo mjesto dobije status opštine i poručili da neće učestvovati na lokalnim izborima 25. maja. Osim toga, kažu da je današnji skup uvod u demonstracije u utorak, 8. aprila, u Vašingtonu, kada će, kako su najavili, istu poruku dijaspora prenijeti premijeru Crne Gore Milu Đukanoviću, koji sutra putuje u posjetu SAD.\nDemokratski forum za integracije i Demokratski savez organizovali su protest u Tuzima sa kojeg je poručeno da su nezadovoljni politikom vlasti koja, kako tvrde, diskriminiše Albance u Crnoj Gori.\n"Tražimo pravo na lokalnu samoupravu i nećemo odustati od svojih zahtjeva", rekao je Besnik Đonaj iz Demokratskog foruma za integracije. Na protestu u Tuzima viorile su se zastave Albanije, samoproglašenog Kosova i SAD, dok crnogorske nije bilo, a organizatori tvrde da je to opravdano.\n"Mi smo puno učinili za ovu državu, a ona je stvorila takvo društvo u kojem su Albanci najnepoželjniji. Krajnje je vrijeme da država počne da pokazuje poštovanje prema nama", istakao je Đonaj. On je poručio da će bojkotovati lokalne izbore koji će biti održani 25. maja.


CIRSD panel o spoljnoj politici Amerike - CIRSD\nHome > Vesti > CIRSD panel o spoljnoj politici Amerike\nCIRSD panel o spoljnoj politici Amerike\nCentar za međunarodnu saradnju i održivi razvoj (CIRSD) održao je u Beogradu izuzetno posećen panel o američkoj spoljnoj politici i ulozi SAD u savremenim međunarodnim odnosima, čime je ujedno predstavljen i najnoviji broj časopisa Horizonti koji već godinu dana izdaje CIRSD.\nNa panelu su učestvovali proslavljeni američki politikolog Džozef Naj, dekan elitne Flečer škole Džejms Stavridis, predsednik uticajnog Centra za nove američke studije iz Vašingtona Ričard Fontejn, kao i bivši ministar spoljnih poslova i odbrane Poljske Radoslav Sikorski, a moderator je bio predsednik CIRSD Vuk Jeremić.\nOtvarajući panel Jeremić je istakao da je svet sve kompleksniji i nepredvidljiviji i da se "najavljivani kraj istorije nije desio i da ga ni ne treba očekivati". "U takvom svetu, Amerika ima posebnu ulogu i odgovornost", naglasio je Jeremić, pre nego što je sa sagovornicima komentarisao najvažnija pitanja i pozicije SAD u savremenim međunarodnim odnosima.\nDžozef Naj ocenio je da je Evropa najvažniji partner SAD, kao i da bi izlazak Velike Britanije iz EU bio velika greška. On je, međutim, izrazio zabrinutost zbog izbegličke krize koja je pogodila Evropu istakavši da ona izaziva "populističko nezadovoljstvo u mnogim demokratskim zemljama".\nS njim se saglasio i Radoslav Sikorski koji je rekao da izbeglička kriza utiče na nacionalni sastav zemlja članica EU, što demagozi, kako je istakao, koriste u političkom životu. On je objasnio uzroke i posledice izbegličke krize, i istakao da je propust Evrope da formuliše zajedničku spoljnu i odbrambenu politiku doveo do "neodbranjivosti" spoljne granice Unije i do ugrožavanja Šengena. Podvukao je da je Zapad pogrešno shvatio Arapsko proleće, i izjavio da "kada bih lično ja imao izbor između sekularnih i verskih diktatora, uvek bih izabrao one prve".\nRičard Fontejn je naglasio da SAD nisu do kraja izvukle lekcije iz prethodnih intervencija na Bliskom istoku, kao i da nema lakih i brzih rešenja za Siriju. On je istakao da formiranje vlade nacionalnog jedinstva predstavlja utopiju, makar za sada, i naglasio da trenutno SAD mogu samo da ublaže negativne posledice kolapsa Sirije. Fontejn je izjavio da ne zagovara Hladni rat sa Rusijom, "ali da prema njoj treba delovati čvrsto i demonstrirajući otpor".\nAdmiral Stavridis istakao je da je ključ za pobedu nad Islamskom državom delovanje u širokim koalicijama, a ne unilateralna i direktna intervencija poput one iz 2003. godine. Podvukao je da pobednička strategija podrazumeva pružanje podrške iračkim regularnim snagama, kao i određeni nivo saradnje SAD i Rusije u Siriji. Stavridis je naglasio da se kampanja za predsedničke izbore u SAD neće odraziti na njihovu spoljnu politiku, koja će biti u ovoj godini fokusirana na Siriju i Severnu Koreju.\nPri kraju panela, profesor Naj je podvukao da Kina nije suštinski rival Americi, jer će njen dalji rast i razvoj izazvati podozrenje i otpor u istočnoj Aziji, što će omogućiti nastavak američkog prisustva tamo. On je rekao da ne treba ozbiljno shvatati komplimente predsedničkog kandidata Donalda Trampa upućene ruskom predsedniku Putinu, "jer Tramp nema spoljnopolitičku doktrinu i reaguje impulsivno i nedosledno".\nDebatu je pratilo više od hiljadu gostiju, veliki broj ambasadora, profesora i studenata sa Univerziteta u Beogradu, kao i mnogi novinari i predstavnici političkog i javnog života.\nFotogaleriju sa događaja možete pogledati ovde.


Novi koncerti u Kragujevcu posle Arsenal festa - Glas Šumadije\nNaslovna > Grad > Novi koncerti u Kragujevcu posle Arsenal festa\n04/07/2021 04/07/2021 4119Ostavi komentar na Novi koncerti u Kragujevcu posle Arsenal festa\nArsenal fest, održan nedavno u Kragujevcu, otvorio je sezonu koncerata na otvorenom prostoru, ne samo u Srbiji već i u regionu. U tom gradu već za sledeću nedelju najavljena su dva nova koncerta, na kojima će nastupiti duo Vasil Hažimanov i Dušan Jevtović, a publika će posle dužeg vremena imati priliku da čuje pop i džez pevačicu Tanju Jovićević.\n„Arsenal fest“ koji je u Kragujevcu održan od 24. do 26. juna, prema pisanju britanskog muzičkog magazina IQ posetilo je oko 23.000 ljudi uz protokole za bezbedno održavanje festivala. Magazin navodi i da je „Arsenal“ prvi evropski festival održan u ovom delu Evrope posle oštrih restrikcija zbog korana virusa, te da je od 5.000 testiranih ljudi bio pozitivan samo jedan rezultat.\nPosle uspešnog festivala, u Kragujevcu se nastavlja letnja koncertna sezona na otvorenom.\nU prostoru Botaničke bašte 10. jula nastupiće duo Vasil Hadžimanov i Dušan Jevtović u okviru muzičkog programa Studentskog kulturnog centra.\nDušan Jevtović i Vasil Hadžimanov Foto:promo\nNakon izdanja njihovog trija sa bubnjarem Asafom Sirkisom i turneje za album ‘No Answer’ (2017), Dušan Jevtović i Vasil Hadžimanov shvatili su da su u sviranju razvili sasvim poseban zajednički jezik. Iako se slični zvuci klavira i gitare u duetu možda u prvi mah ne čine kao avanturistička kombinacija, u vrlo sposobnim rukama Dušana i Vasila, rezultirali su snimkom na kome se čuje ubedljiva ‘drugost’, navode iz SKC-a u najavi za koncert.\nSerija koncerata biće nastavljena na novoj koncertnoj lokaciji u Velikom parku u okviru manifestacije Kragujevačko kulturno leto u organizaciji Doma omladine.\nPrvi koncert 12. jula održaće pop i džez pevačica vrhunskog glasa Tanja Jovićević, koja je posle raspada benda „Oktobar 1864“ nastavila samostalnu karijeru.\nKulturno leto nastavlja se dvodnevnim Šumadijskim bluz i džez festivalom 15. i 16. jula na kome će nastupiti bluz tandem Pera Džo i Nenad Zlatanović, pevačica Katarina Pejak, džez bubnjar Peđa Milutinović i kvintet Borisa Hložana.\nUlaz na sve koncerte u okviru Kulturnog leta biće slobodan, a do kraja avgusta na više gradskih lokacija nastupaće brojni di-džejevi, hip-hop, rok i metal bendovi.\nTagovi: Kragujevac Tanja Jovićević Vasil Hadžimanov\nDušan Nikezić: Prvo građani, pa banke\nKorona virus: Epidemiološka situacija u Srbiji dobra, vakcinacijom protiv novih sojeva – veliki protesti protiv vlasti u Brazilu


Uspešno završeno refinansiranje kredita MERCATOR-S u Srbiji - Nira Press\nPočetna » Uspešno završeno refinansiranje kredita MERCATOR-S u Srbiji\nMercator Grupa je uspešno završila refinansiranje kredita kompanije Mercator-S, koji je uzet 2014. godine, a koji bi dospeo bi u martu, ove godine. Postupak refinansiranja pokrenut je u septembru 2019. godine. Pregovori su vođeni sa 59 potencijalnih partnera što govori o velikom poverenju banaka u rezultate i pozitivne trendove u poslovanju Mercator Grupe u poslednje dve godine\nJačanje strukture kapitala kompanije\nNakon nekoliko prezentacija u Beogradu i Londonu, u poslednjoj fazi pregovora o refinansiranju stigle su četiri ponude. Menadžment Mercator Grupe i kompanije Mercator-S dogovorili su znatno povoljnije uslove finansiranja, što je veoma važan temelj za dalji razvoj Mercatora u Srbiji. Vrednost ugovora o refinansiranju, potpisanog sa najboljim ponuđačem – AIK bankom, iznosi 90 miliona evra.


Ex YU Racing: June 2015\n"Nagrada Kraljeva 81."\nPred više od 10.000 gledalaca održana je i poslednja kružna trka šampionata Jugoslavije u automobilizmu i motociklizmu na autodromu "Beranovac" kod Kraljeva.\nU klasi do 785ccm fića "juniora" i pored lošeg plasmana na ovoj trci, titulu je osvojio Boško Marković posle četiri uzastopne pobede i jednog drugog mesta.\nPobednik trke bio je Čulić ispred Mladenovića, Pešića i Milenkovića. U trci a i sezoni se odlično pokazao i Kovačević sa tri pobede kao i Milenković i Bursać koji su odlično vozili.\nKonačni plasman na kraju sezone bio je Boško Marković, Kovačević, Petar Milenković\nU klasi "seniora" Jožef Šikloši je zasluženo trijumfovao po četvrti put i osvojio naslov prvaka države. Poredak u klasi na kraju ove trke bio je Šikloši, Miljković, Pijale, Djaković i dr.\nKonačni plasman u ovoj klasi na kraju sezone bio je Jožef Šikloši, Ljubiša Milenković, Zoran Miljković\nNajveća naizvesnost bila je u klasi do 11500ccm grupe 1 gde su se za titulu borili Komnenović i Vesnić koji je u ovu trku ušao sa 2 boda više.\nKomnenović je još na treningu najavio pobedu osvojivši prvu poziciju koju je održao i u trci i zasluženo stigao do titlue prvaka države. U ovoj klasi je bilo i nekih nesportskih ponašanja od strane odredjenih takmičara pa je tako Mišković prijavljen disciplinskoj komisiji zbog nesportske vožnje i zatvaranja Vesnića, zatim Milićević koji je naterao na izletanje Miodraga Djelmaša koji je kasnije hteo da mu se revanšira kamenom ali je na vreme sprečen.\nPoredak na kraju trke bio je Komnenović, Vesnić, Šikloši, Dobrohotov, Katunarić, itd.\nKonačni poredak na kraju sezone bio je Pavle Komnenović, Milun Vesnić, Aleksandar Šikloši.\nKomnenović, Šikloši, Vesnić...\nU klasi do 1150ccm grupe 2 Tihomir Filipović nije imao sreće što se ove trke tiče jer motor njegovog volksvagen pola nije izdržao ali bodovna zaliha sa kojom je došao na ovu trku mu je obezbedila titulu prvaka bez obzira na ovaj peh. Pobedu je odneo odlični Drago Macukić ovoga puta je fiat ritma zamenio vw polo koji je odlično radio, drugi je bio Dagmar Šuster u fiat ritmu dok su Milovanović, Delmoro i Kuvalja bilo daleko iza i jedva stigli do cilja. Posle trke su se postavljala pitanja da li su ova tri vozača uopšte stekla uslov za plasman u trci obzirom na vremenski zaostatak koji su imali za pobednikom trke.\nKonačni plasman na kraju sezone bio je Tihomir Filipović, Jovica Milovanović, Dagmar Šuster.\nDjani Šverko je i pored problema sa svojom formulom uspeo da pobedi na ovoj trci i tako osvoji šampionsku titulu. Drugi je bio Franc Jerančić ispred Žurke, Katića i Macukića.\nKonačni plasman na kraju sezone bio je Djani Šverko, Jože Finžgar, Panta Katić.\nbolid "lola" Djanija Šverka\nPosted by exzuracing at 10:58 PM No comments:\nLabels: 1981, beranovac, fiat, fica, filipovic, jerancic, komnenovic, kraljevo, milovanovic, ritmo, siklosi, suster, sverko, vesnic, zastava\nSlavonska Požega 1981.\nPretposlednja trka šampionata Jugoslavije na kružnim stazama vožena je na stazi Glavica kod Slavonske Požege. Kišno vreme je pratilo takmičare u svim klasama.\nNajbolji u klasi fića juniora bili su Pešić, Kovačević i Čivić.\nU seniorima slavio je Pavlin ispred Blažuna i Otenhajmera.\nPavle Komnenović je ponovo trijumfovao u klasi do 1150 grupa 1 ispred Šiklošija i Vesnića i time se značajno približio u generalnom plasmanu Milunu Vesniću pa će se naslov prvaka rešiti na poslednjoj trci u Kraljevu.\nU kasi do 1150 grupa 2 najbolji je bio Dagmar Šuster ispred Filipovića, Delmora, Kuvalje i Hribara.\nŠverko je pobedio u klasi firmula ispred J. Finžgara, Žurke i Katića\nFilipović i Macukić\nPosted by exzuracing at 4:29 PM No comments:\nLabels: 1981. slavonska pozega, filipovic, komnenovic, sverko, vesnic